Berrikuntza garrantzitsuak birgaitzeko obretarako finantza-laguntzen eskabideetan - Etxebideko informazioa - Etxebide - Eusko Jaurlaritza - Euskadi.eus\nBerrikuntza garrantzitsuak birgaitzeko obretarako finantza-laguntzen eskabideetan\n2020ko ekainaren 22tik aurrera, Eusko Jaurlaritzaren bidez deitzen eta kudeatzen diren jabeen erkidegoentzako edozein laguntza ekonomiko edo finantzarioren birgaitze-arloko eskabideak izapidetzeari eragiten dioten berrikuntzak aplikatzen hasiko dira.\nAdministrazio Publikoen Administrazio Prozedura Erkidearen 39/2015 Legea betez, pertsona juridikoek eta nortasun juridikorik gabeko erakundeek bitarteko elektronikoen bidez izan behar dituzte harremanak administrazio publikoekin, administrazio-prozedura baten edozein izapide egiteko (14. artikulua - Administrazio publikoekin harreman elektronikoa izateko eskubidea eta betebeharra). Horren ondorioz, Eusko Jaurlaritzaren finantza-laguntzak eskatzeko izapide guztiak, edo beste edozein izapide mota, edozein auzo-erkidegoren bitartez egin behar dira.\nPraktikan, berrikuntza horiek bi ondorio nagusi dituzte ekainaren 22tik aurrera:\nGaur egun birgaitzeko laguntzak eskatzen hasita dauden jabeen erkidegoen espediente guztiak bitarteko elektroniko hutsez izapidetzen jarraituko dira amaitu arte.\nBirgaitzeko laguntzak eskatzen hasiko diren jabeen erkidegoen espediente guztiak bitarteko elektronikoen bidez bakarrik hasi ahal izango dira.\nTestuinguru horretan, garrantzitsua da gogoraraztea udal eta/edo eskualde izaerako Birgaitzeko Hirigintza Sozietateek aholkularitza- eta laguntza-zerbitzua eskaintzen jarraitzen dutela auzotar eta jabeen erkidegoentzako birgaitze-laguntzak izapidetzeko.\nBeraz, datorren ekainaren 22tik aurrera, ezin izango da dokumentazioa paperean aurkeztu Herritarrei Laguntzeko Zuzenean zerbitzuko bulegoetan, jabeen erkidegoentzako birgaitze-laguntzen eskabideak izapidetzeko.\nIzapidetze elektronikorako trantsizioa guztiontzat errazagoa izan dadin, Ingurumen, Lurralde Plangintza eta Etxebizitza Sailak gida batzuk diseinatu ditu jarraitu beharreko urratsak ahalik eta gehien sinplifikatzeko, izapidetze elektronikoaren abantailak hasiera-hasieratik hauteman ahal izan ditzazun.\nGainera, gauzatzeke dauden administrazio-egintzak dituzten erkidego guztiei posta-komunikazio bat bidaliko zaizkie, iragarritako datatik aurrera espediente aktiboaren jarraipena egin eta edozein aldaketa edo zuzenketa elektronikoki aurkeztu ahal izan dezaten.\nZer egin daiteke eskabide bat hasteko edo izapidetzen jarraitzeko laguntza behar bada?\nUdalerriko edo eskualdeko Birgaitzeko Hirigintza Sozietatearen bulegora joatea, eta bertan aholkularitza eta laguntza jaso ahal izango da eskabidea betetzeko, baita hori entregatzeko ere.\nZuzenean zerbitzuarekin harremanetan jartzea, 012 telefono-zenbakiaren bidez.\nBidali mezu bat euskadi.eus-eko harremanetarako postontzira.\nWebgune honetan zure espedienteen izapidetze telematikoari buruzko informazio zehatzagoa eta zabalagoa aurkituko duzu.


ZE EZBERDINTASUN IKUSTEN DUZU BI ESNEEN ARTEAN? - Begane bizitza beganoa\nZE EZBERDINTASUN IKUSTEN DUZU BI ESNEEN ARTEAN?\nZiurrenik lehenengo bururatzen zaigun erantzuna ¨zaporea¨ izango da. Behi esneak zapore bat duela eta almendrarenak beste bat. Baina erantzuna ez da hain sinplea...\nLehengo astean almendra esnea etxean egiten ari nintzela pentsatzen jarri nintzen ea zergatik jendeak ez duen animali esnea kontsumitzeari uzten.\nEskuan nuen edalontzia begiratu nuen eta likido txuri bat ikusi nuen.\nKafesnea egiteko erabiltzen dut, baita beste errezetak egiteko, saltsak, postreak…\nBehi esnea kontsumitzen nuenean berdinerako erabiltzen nuen.\nPlaterean ditugun elikagai gehienekin gertatzen den bezela, esnearekin ere ez gara kontziente nondik datorren. Jende askok ohituragatik kontsumitzen du animali esnea, nik horregatik egiten nuen. Txikitatik ikusten nuen etxean, beraz zergatik aldatu?\nEz naiz inoiz izan esne zaporea pila gustatzen zaidan pertsona bat, izan ere gaztaroan kontsumitzeari utzi nion nazka ematen zidalako.\nBaina denborarekin berriz hartzen hasi nintzen beldurragatik, beti esan baitigute esnea hartzea oso beharrezkoa dela, kaltzioa behar dugula hazi eta hezur sendo batzuk izateko eta horregatik egin nuen.\nOrain dela 6 urte utzi nuen animaliak jateari etikagatik. Baina urte betez esnea eta arrautzak jaten jarraitu nuen begana egin nintzen arte. Momentu hortan informatzen jarri nintzen eta orokorrean esaten ez zaizkigun datu asko aurkitu nituen.\nGaurkoan jaso nuen informazio hori hemen irudikatu nahiko nuke, konparazio bat eginez animalia esne eta esne begetalen artean. Kontutan hartuko ditut: Animali eta ingurugiroan duten efektua, daramatzaten osagaiak, osasunean ze eragin duten eta esne hauek duten kostua.\nANIMALI ETA INGURUGIROAN DUTEN EFEKTUA\nZoritxarrez egunero entzuten dugu medioetan klima-aldaketa inoiz baina hurbilago dugula. Baina zorionez geroz eta informazioa gehiago dugu gai honi buruz eta hortaz kontzientzia gehiago dugu aldaketak egiteko.\nZiurrenik entzunda izango duzu abeltzaintzak asko kutsatzen duela. Hain zuzen ere, berotegi-efektuko gasen isurtzeen %14,5en erantzule da eta Amazoniako deforestazioaren %80a.\nPurin (animalien kaka eta pixa), antibiotiko, fertilizante eta plagizidez kutsatzen dituzte itsasoak, eta ahaztu gabe uraren erabilera izugarri handia egiten dela. Esne litro bat egiteko 800-1000 litro ur behar dira. Hemen FAOk diona eta txahal baten xerra egiteko 15000 litro ur.\nNekazaritzarako erabiltzen den lurren %75a abeltzaintzarako erabiltzen dira, honek bioaniztasuna galtzea eragiten duelarik.\nHemen Greenpeaceko datuak\nGreenpeace eta FAOk konponbide bezela animali produktuen kontsumoa gutxitzea gomendatzen dute. Kontsumoa gutxituz arazoak ez dira bukatzen horregatik ez da zentzuzkoagoa kontsumoa guztiz baztertzea??\nEsne edalontziak duen eragina ez da hor bakarrik gelditzen. Ba ahal dakizu animalien bizitzan duen eragina?\nAnimali ezberdinen esnekiak erabiltzen dira baina BEHI ESNEAn zentratuko naiz animali hau baita esplotazio gehien jasaten duena.\nBehi baten bizitza esneki industrian\nAskotan behiak ¨vacas lecheras¨ bezela ezagutzen dira eta honek behiek esnea ematea berezko gaitasun bezela ikustea eragiten digu. Baina ez da horrela. Behiek gainontzeko ugaztun guztiek bezela esnea eman ahal izateko aurdun egon eta erditu egin behar dute.\nHorretarako artifizialki intseminatzen dira (abeltzainek behiaren baginan pipeta bat sartzen dute eta uzkitik besoa sartzen diete barruraino). Ez al zaizue teknika oso krudela iruditzen?\nOndoren behiak 9 hilabete inguruko haurdunaldia izango du. Txahala jaiotzen denean bere ama esnea emateko prest egongo da.\nBaina zoritxarrez esne hori ez zaio bere umerai emango, esne hori gizakientzat zuzenduta dago. Horregatik umeari bozal bat jarriko zaio ez dezan esne hori edan edo kasu gehienetan gertatzen den bezela amagandik bananduko dute. Bientzat egoera hau oso traumatikoa da eta behiak negar asko egiten dute berain umeak lapurtzen dizkietenean.\nBideo hontan ikusiko dezue nola txahalak ezin duen bere amaren esnea edan bozal hori jarrita duelako.\nEta hemen egunero gertatzen den egoera tristea: Umea amagandik banatzen.\nGogoratu zuk edaten duzun esne bakoitzeko txahal bati eskubide hori kendu zaiola eta hori hain da injustua…\nJaiotzen den txahala arra baldin bada, hilabete batzuz edukiko dute kaiola batean sartuta, ahalik eta gutxien mugitu dadin horrela bere muskulu ehuna (¨haragia¨) samurragoa izan dadin.\nHilabete batzuz egongo da bertan gero hiltegira eramango baitute 2 hilabetetik aurrera.\nHain normalizatuta daukagun ¨carne de ternera¨ hori da, hilabete gutxi dituen animalia baten gorputz zati bat, haurtxo baten hildako gorputza… 😭😭\nBestalde jaiotzen den behia emea baldin bada, bere amaren bizitza berdina izango du, hau da, gizakientzat esnea ekoizteko erabiliko dute.\nUrtero haurdun gelditzea behartuko dute intseminazioaren bidez, 4 eta 5 urtez izango da hori (hortaz 4 eta 5 haur lapurtuko dizkiote). Ondoren esnearen ekoizpena gutxitu egingo zaio eta industriarentzat ¨zaharkituta¨ gelditzen denez, hiltegira eramango dute beraien gorputzarekin hanburgesak egiteko. Naturan behiak 20 urtez bizi daitezke...\nBizitzen den urte horietan esnea eta bere kumeak lapurtzeaz gain, abeltegi baten barruan egongo da, orduak eta orduak zutik egotera behartuta, mugitu gabe, eguzkiaren argirik ikusi gabe. Esplotazio honen ondorioz gaixotu egiten dira askotan, errapeetan zauriak eragiten dizkiete… Eta ondorioz antibiotiko, hormonaz… betetzen dituzte.\nGuk kafesne edo postre bat egin ahal izateko, beraiek bizitza penagarri bat jasaten dute. Esnea hartzeko dugun ohitura honengatik, milioika behi eta txahal momentu hontan sufritzen, hiltzen daude.\nEsne begetalak mota askotarikoak dira, zereal, fruitu lehor edota lekalez egin daitezke. Elikagai hauek ez dute zuzenean animaliarik hiltzen edo esplotatzen.\nZeharka zoritxarrez animaliak zauritu edo hil daitezke, erabiltzen diren kimiko eta uzta jasotzeko makinen erruz. Batez ere intsektu, txori edo satorrak.\nEsne begetalek gutxiago kutsatzen dute, erabiltzen den lurraren hedadura eta gastatzen den ura baxuagoa da ere. Hemen Science aldizkariak eginiko konparaketa.\nEragin hauek ekiditeko egin dezakegun hoberena elikagai ekologikoak aukeratzea da, gertutasunekoak, kooperatiba txikikoak.. guzti honek kontsumo arduratsuagora bideratuko digu.\nBeganoi askotan esaten digute sojaren monokultiboak asko kutsatzen duela eta ingurumenean eragin negatiboak eragiten dituztela. Eta egia da baina ingurumenean eragin negatiboa duten soja kultibo gehienak animaliei zuzenduta daude hauek pentsu bezela jan ditzaten. Hemen informazio gehiago\nGuk soja esne bezela kontsumitzen badugu egin dezakeguna da ekologikoa aukeratzea, honek transgenikoa ez dela ziurtatuko digu eta ez duela Amazonia bezalako basoak suntsituko.\nSoja ez da elikagai begetal bakarra animalientzat erabiltzen dena, FAOren arabera, landatzen diren ale eta zerealen %70a animalien kontsumorako bideratuta daude, ez gizakiontzat.\nElikatze-katean gizakiek animaliak kontsumitzen dituzte eta animalia hauek zerealak kontsumitzen dituzte. Beraz zergatik ez dugu animalien atala saltatzen eta zuzenean zerealak guk kontsumitu?\nHurrengo post-ean falta diren gainontzeko konparazioak egingo ditut (nutrizioa, prezioa eta osasuna).\nEta ondo bukatzeko bideo polit bat, banatu zituzten behi eta txahal bat elkartzen dituztenean ❤\nEtiketak: esnea, esnekiak


Aubuçargues - Wikipedia, entziklopedia askea.\nAubuçargues (okzitanieraz Aubuçargues, frantsesez eta ofizialki: Aubussargues) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 340 biztanle zituen.\n44° 00′ 26″ N, 4° 19′ 30″ E / 44.0072°N,4.325°E / 44.0072; 4.325Koordenatuak: 44° 00′ 26″ N, 4° 19′ 30″ E / 44.0072°N,4.325°E / 44.0072; 4.325\nArpaillargues-et-Aureillac, Bourdic, Collorgues, Garrigues-Sainte-Eulalie eta Serviers-et-Labaume\n157 (%48.6) 166 (%51.4)\n2007an Aubussargues udalerrian erroldatutako biztanleak 324 ziren. Familiak 131 ziren, horien artean 30 pertsona bakarrekoak ziren (15 bakarrik bizi ziren gizonak eta 15 bakarrik bizi ziren emakumeak), 58 seme-alabarik gabeko familiak ziren, 39 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 204 etxebizitza zeuden, 133 familiaren etxebizitza nagusia ziren, 69 bigarren erresidentzia ziren eta 2 hutsik zeuden. 185 etxeak ziren eta 9 apartamentuak ziren. 133 etxebizitza nagusietatik 108 bere jabearen bizilekua ziren, 20 alokairuan okupaturik zeuden eta 5 doan lagata zeuden; 6 etxek bi gela zituzten, 16 etxek hiru zituzten, 36 etxek lau zituzten eta 75 etxek bost zituzten. 113 etxek euren parking plaza propioa zuten azpian. 54 etxetan ibilgailu bat zegoen eta 75 etxetan bat baino gehiago zituzten.\nAubussargues udalerriko biztanleria-piramidea 2009an .\n2007an lan egiteko adina zuten pertsonak 207 ziren, horien artean 149 aktiboak ziren eta 58 inaktiboak ziren. 149 pertsona aktiboetatik 129 lanean zeuden (75 gizon eta 54 emakume) eta 20 langabezian zeuden (8 gizon eta 12 emakume). 58 pertsona inaktiboetatik 20 erretiraturik zeuden, 17 ikasten zeuden eta 21 "bestelako inaktibo" gisa sailkaturik zeuden.\n2009an Aubussargues udalerrian 131 unitate fiskal zeuden, 323,5 pertsonek osaturik. Pertsona bakoitzeko diru-sarrera fiskalaren mediana urteko 16.656 euro zen.\n2007an zeuden 14 komertzioetatik, 8 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Aubussargues udalerrian 17 nekazaritza-ustiategi zeuden, 256 hektarea erabiltzen.\nGarrigues-Sainte-Eulalie (1,7 km)\nCollorgues (2,7 km)\nBourdic (2,7 km)\nServiers-et-Labaume (4,1 km)\nSaint-Dézéry (4,4 km)\nMontaren-et-Saint-Médiers (5,1 km)\nAigaliers (5,8 km)\nBlauzac (5,9 km)\nCastelnau-Valence (5,9 km)


Eraikin aipagarriak - Olaztiko Udala / Ayuntamiento de Olazagutia\nGuaixe aldizkarian argitaratutako erreportaia Diario de Noticias egunkaria argitaratutako erreportaia (gazteleraz)\n2016 maiatza 17, asteartea 2016 maiatza 17, asteartea Conoce Olazagutia - Edificios de interés\nEgun udal bulegoak hartzen dituen eraikina 1920. urtean eraikia da eta Etxabarri familiaren etxebizitza izan zen (Etxabarri familia izen bereko zerrategiaren jabea zen). Interes handiko eraikina da, ez baita oso eraikin ohikoa landa-ingurunean: ez ditu herri eraikinen ezaugarriak, “kultu”-enak baizik,…\n2016 maiatza 17, asteartea 2016 ekaina 23, osteguna Conoce Olazagutia - Edificios de interés\nFernando Redón eta Javier Guibert arkitektoen lana da eta 1964. urtean eraiki zen. Cementos Portland lantegiak zuhaitz asko zituen eta parke zabal batean egin nahi izan zuen eraikina, Olaztiko herritarren ohiko biltokia izan zedin. Estalkia da eraikinaren ezaugarririk nabarmenena. Gailur…\n2016 maiatza 17, asteartea Conoce Olazagutia - Edificios de interés\nBaseliza hau izen bereko auzoan dago, Urbasako errepidearen ondoan. Eraikinak bost ataleko habearte handi bat du. Kanpoko hormetako kantoiak harlanduzko kateekin luzituta daude. Belengo Ama Birjinaren tailua gailentzen da baselizako barnealdean. Tailua gotikoa da, XV. mendearen lehen herenekoa. Eredu germaniarrei…\nTamaina handiko gotorleku-eliza da. Harriz egindako eraikina da, XVI. mendekoa, geroago egindako zaharberritze-lanen aztarnekin. Sei ataletan banaturiko habeartea du eta burualde poligonala. Habeartearen lehendabiziko bost atalak fajoien gainean dagoen kanoi zorrotzeko gangarekin estalirik daude eta gurutze ganga izartsuarekin gainerakoak (habeartearen…\nBURUNDA IBAIAREN GAINEKO ZUBIA\nHarlanduz eta harlanduxkoz egindako zubia Burunda ibaiaren gainetik pasatzen da. Bi arku ditu eta Alduia parajean dago, Ziordira daraman bidean. Ondo kontserbatuta dago.


Arbutus denboraldia-Albistegiak-NINGBO SUNSOUL AUTO OSAGARRIAK CO., LTD\nDenbora: 2020-08-27 Hits: 53\nUdako solstizioa da cigarroak berriro kantatzen ari direnean. Muino eta soro guztietako erramuek ere aurpegi irribarretsua irekitzen dute. Zigarro zaratatsuetan, erramuek beren xarma berezia igortzen dute.\nZeta bezalako zirimiria, Arbutusek udaberriko ihintza zurrupatzen du. beren adar berdeak luzatzen dituzte, hosto estu luzeek barre egiten dute laino eta euritan.\nEkainaren erdialdean, zuhaitz garratzak eta gozoak helduak dira, zuhaitzak zuhaitzez beteta daude, perla gorri distiratsuen kate bat bezala, mendi berdez zipriztindua.\nArbutuak biribilak dira, azalera arantza txikiz estalita. Pixkanaka helduz gero, arantza leuna eta laua bihurtzen da pixkanaka. Aukeratu bat ahoan, mihiaren punta bayberry arantza leuna ukitzeko, delikatua eta leuna sentituko zara. Hozka bat emeki egin, zapore garratza eta gozoa ezpainen eta hortzen artean ibiliko da, sabelaldea ireki eta ezin duzu gelditu .\nBausarrak lehen gorri argiak ziren, gero gorri ilunak, azkenak ia beltzak. Ez da benetan beltza, gorriegia delako eta, beraz, beltza dirudi. Astiro-astiro ireki ezazu, haragi gorri distiratsua, ezpainak eta mihia aldi berean zuku gorri biziak tindatuta ikus ditzakezu. Zuhaitz helduak ez dira garratzak, zuhaixka helduak garratzak eta gozoak dira, zenbat eta gehiago jan, orduan eta gehiago jan nahi duzu.\nArbutus bizitza bezalakoa da, garratza, goxoa, iluna, distiratsua eta bizitzako txoko guztietan estalia.\nBizitzaren bidaian, hainbat gauza topatuko ditugu hainbat jenderekin topo egiteko, gorabeherak biziko ditugu, hau da gure bizitzaren arrastoa. Baina bizitza beti zure esku dago, egin nahi duzuna egiten eta egunero zoriontsu izaten. Jendea orain bizi da eta garaiz zoriontsu izaten da.\naurreko: Euria ekainean\nHurrengoa: SUNSOULek nahi duzuna eman dezake


Jose Javier Esparzari buruzko albisteak 2022 | EiTB Gai interresgarriak\nUPNk Sayasen eta Adaneroren alegazioen inguruan erabakitzeko epea luzatu du\nPublikatuta: 2022/02/21 15:55 (UTC+1) Azken eguneratzea: 2022/02/21 15:55 (UTC+1)\nHiru eguneko epea bertan behera utzi du alderdi erregionalistak. Esparzak azaldu duenez, Batzordeak "bi aldeen errekerimenduak artatu behar izan ditu". UPNko presidentearen hitzetan, "Estatutuen arabera, guztia normala da".\nETAko preso ohien omenaldiak zigortzeko lege aldaketa bat jasotzen zuen UPNren eta PSOEren arteko itunak\nPublikatuta: 2022/02/11 16:54 (UTC+1) Azken eguneratzea: 2022/02/11 16:54 (UTC+1)\nEra berean, Tuterako erdialdetik trenbideak ateratzeko azterketa bat egitea eta Nafarroako ibaiak modu jasangarrian garbitzea adostu zuten bi alderdiek.\nBarkos: "Chivitek akordioari buruzko azalpenak eman behar dizkigu gobernukideei eta Nafarroa osoari"\nPublikatuta: 2022/02/09 14:03 (UTC+1) Azken eguneratzea: 2022/02/09 14:03 (UTC+1)\n"Sozialistek UPNrekin duten akordioaren berri emateko betebeharra du. Zenbait puntu argitu dizkigute, baina ez digute Javier Esparzak aipatutako gaien inguruan txintik esan", adierazi du Geroa Baiko eledunak.\nEsparza: "Sayasek eta Adanerok iruzur egin diete Espainiako gizarteari, Nafarroakoari eta alderdi osoari"\nPublikatuta: 2022/02/08 11:50 (UTC+1) Azken eguneratzea: 2022/02/08 11:50 (UTC+1)\nUPNko presidentea "minduta" agertu da bi diputatuek alderdiaren irudiari egindako "kalteagatik", eta orain hura berreraikitzea tokatzen zaiola uste du. Ez du uste Sayasek eta Adanerok PPrekin edo Voxekin akordio bat zutenik lan-erreformaren aurkako botoa emateko.\nAdanero eta Sayas kanporatzearen alde egin du UPNren Kontseilu Politikoak, botoen %80rekin\nPublikatuta: 2022/02/05 08:00 (UTC+1) Azken eguneratzea: 2022/02/07 08:00 (UTC+1)\nKontseilutik atera berritan, eta erabaki ofiziala zabaldu aurretik, Garcia Adanerok jada adierazi du: "zuzendaritza gu botatzeko deseatzen dago baina alderdiko organoetan konfidantza dugu".\nBere "luma juridikoa" eskaini dio Olonak (Vox) Sayasi, UPNko diputatu aktari eusteko borrokan\nPublikatuta: 2022/02/05 08:08 (UTC+1) Azken eguneratzea: 2022/02/07 08:08 (UTC+1)\n"Beti izan naiz eta izango naiz askatasunaren eta duintasunaren aldeko borrokalaria. UPN alderdian ere bide horri eusteko lanean jarraituko dut" idatzi du Twitterren Sergio Sayasek, akta uzteko eskatu dion Kontseilu Politikoaren ondoren.\nSergio Sayas eta Carlos Garcia Adaneroren kanporatzea, abian\nPublikatuta: 2022/02/05 16:16 (UTC+1) Azken eguneratzea: 2022/02/05 16:16 (UTC+1)\nUPNko zuzendaritzaren aginduen kontra, Lan Erreformaren aurka bozkatzeak lurrikara eragin du Nafarroako alderdian eta Madrilen dituzten bi diputatuen etorkizun politikoa zalantzan dago.\nAdanero: "Ez dauka zentzurik akta eskatzeak alderdiak eskatu duenaz bestelako boza emateagatik"\nPublikatuta: 2022/02/04 08:19 (UTC+1) Azken eguneratzea: 2022/02/07 08:19 (UTC+1)\nUPNko diputatuak alderdiko Zuzendaritza Batzordearen erabakia baloratu du, Radio Euskadin eskainitako elkarrizketa batean. "Alderdi honen historian zehar izan dira espero zena bozkatu ez dutenak, eta ez dituzte kanporatu", adierazi du.\nUPNk Sayas eta Adanero kanporatuko ditu aktak itzultzen ez baldin badituzte\nPublikatuta: 2022/02/04 08:28 (UTC+1) Azken eguneratzea: 2022/02/07 08:28 (UTC+1)\nUPNko zuzendaritzak adierazpen bat onartu du, Garcia Adaneroren kontrako botoarekin. Larunbat honetan Kontseilu Politikoaren aurrean aurkeztuko dute. "UPNko diputatuak gara alderdiko organoek kontrakoa esan arte", azpimarratu du Adanerok bileratik ateratzean.\nSayasek eta Adanerok ''ezin dutela UPNn jarraitu'' uste du Javier Esparzak\nPublikatuta: 2022/02/04 13:04 (UTC+1) Azken eguneratzea: 2022/02/04 13:04 (UTC+1)\nUPNko buruzagiak azpimarratu duenez, "hemen gertatu dena da botoaren diziplina urratu dela, baina, gainera, denok engainatu gaituztela".\nEsparzaren arabera, Sayasek eta Adanerok "ez dute UPN ordezkatzen eta ezin dute UPNn jarraitu"\nPublikatuta: 2022/02/04 14:33 (UTC+1) Azken eguneratzea: 2022/02/04 14:33 (UTC+1)\nBestalde, ez berak ez Carlos Garcia Adanerok ez dituztela aktak entregatuko adierazi du Sergio Sayas diputatuak.\nPublikatuta: 2020/11/14 17:59 (UTC+1) Azken eguneratzea: 2020/11/14 17:59 (UTC+1)\nKoronabirusa duela jakinarazi du Esparzak\nPublikatuta: 2020/10/11 12:03 (UTC+2) Azken eguneratzea: 2020/10/15 12:03 (UTC+2)\nCOVID-19a gogor astintzen ari da Nafarroa, eta kutsatze-katea eteteko neurri murriztaile gehiago iragarri ditu gaur Maria Chivite Foru Erkidegoko lehendakariak.\nPublikatuta: 2020/06/28 14:54 (UTC+2) Azken eguneratzea: 2020/06/29 14:54 (UTC+2)\nEsparza eta Sayas aurrez aurre, UPN alderdiaren presidentetzarako\nPublikatuta: 2020/06/28 11:03 (UTC+2) Azken eguneratzea: 2020/06/28 11:03 (UTC+2)\nGaur egiten ari diren 12. Kongresuan aukeratuko dute datozen urteotan alderdia zuzenduko duen presidentea. 16:00etatik aurrera emango da jakitera bozketaren emaitza.\nPublikatuta: 2020/04/08 17:12 (UTC+2) Azken eguneratzea: 2020/04/08 17:12 (UTC+2)\nUPNk martxoaren 29an egingo du zuzendaritza berria hautatzeko batzarra\nPublikatuta: 2019/12/14 16:38 (UTC+1) Azken eguneratzea: 2019/12/14 16:38 (UTC+1)\nMartxoa erdialdera arte ez da jakitera emango Nafarroako alderdia gidatzeko aurkeztuko diren hautagaitzak. Lehian Javier Esparza presidentea eta Sergio Sayas diputatua egon litezke.\nEsparza: 'Chivite Barkosek zuzentzen duen Gobernu baten buru da'\nPublikatuta: 2019/11/16 13:28 (UTC+1) Azken eguneratzea: 2019/11/16 13:28 (UTC+1)\nNafarroako Gobernu berria osatu zenetik 100 egun bete dira, eta Navarra Suma koalizioko bozeramaileak balantzea egin du. "Gobernu ikaragarri ahula da", adierazi du.\nElkarrenganako gaitzespenen artean hasi dute urte politikoa UPNk eta PSNk\nUPN "ETAren izen-mailegatzaileen maila berean" jartzea egotzi dio Chiviteri Esparzak, eta sozialistek esan dute "elkarrizketa eta moderazioa" ez direla euskal abertzaletasunaren aurreko "ahulezia".\nNafarroako gobernu akordioarekin EAJk irabaziko duela uste du Esparzak\nNavarra Sumako hautagaiak uste du EH Bilduk ez duela bere abstentzioa 'doan' emango, eta sozialistek politika Navarra Sumaren eskutik egiten bukatuko dutela esan du.\nEsparza PSNrekin biltzeko prest dago inbestiduraz hitz egiteko\nNavarra Sumaren abstentzioa bilatzeko Javier Esparzarekin biltzea baztertzen ez duela esan du Maria Chivitek goizean, EH Bilduren botoen menpe ez egoteko.\nUPNk, PPk eta Ciudadanosek Sanchez estu hartu nahi dute Nafarroa erabiliz\nPublikatuta: 2019/07/02 23:39 (UTC+2) Azken eguneratzea: 2020/07/05 23:39 (UTC+2)\nNavarra Suma koalizioa osatzen duten hiru alderdiek adierazpen bat sinatu dute. Geroa Bairekin eta EH Bildurekin "akordiorik ez ixteko" eta "atzera egiteko" eskatu diote Sanchezi.\nUPN, Pedro Sanchezen inbestidura negoziatzeko prest, Nafarroako agintearen truke\nNavarra Suma, PP eta Ciudadanosen koalizioa "akordioak adostera prest dago, Espainia independentisten esku ez uzteko".\nUPNk eta Ciudadanosek foru erregimena 'errespetatzeko' konpromisoa hartu dute\nAkordio “historikoa” dela azpimarratu dute Javier Esparzak eta Albert Riverak.\nUPNk Ciudadanosekin sinatu du akordioa\nNafarroan, eskuineko blokea ofizializatzeko Albert Rivera Iruñean izan da. Datozen hauteskundeetarako, alderdi popularrarekin egin bezala, UPNk Ciudadanosekin sinatu du akordioa.\nAlbert Rivera Ciudadanoseko buruak eman du akordioaren berri. Foru Gobernua osatzen duen laukoaren ustez, 'beste porrot bat jasotzeko beldurrak' eraman du UPN 'diskurtso nabarrista' alboratzera.\nCiudadanosi begira jarri da UPN\nJada negoziatzen ari dira eta uko egin diote adierazpenak egiteari, baina Ciudadanosek begi onez ikusten duela onartu du.\nCiudadanosek UPN-PP itunarekin bat egitea nahi du Esparzak\nUnionisten buruzagiak Kontseilu Politikoari proposatuko dio hauteskunde orokorrei eta foru eta udal bozei begira Albert Riveraren alderdiarekin ere ituna egitea, PPrekin egin duen bezalaxe.\nPresoak hurbiltzeko gaia aztertzeko Jaurlaritzarekin eta Nafarroako Gobernuarekin mahairik osatuko ez duela hitz eman dio Espainiako presidenteak. Horrez gain, AHTarentzat inbertsioak lotu ditu UPNk.\nBarkos: 'Ez dago opakutasunik' Nafarroako Ekonomia Hitzarmenean, 'solidarioa da'\nAndaluziako PSOEk egindako galdera bati erantzun diote Nafarroako alderdiek; arbuiatu dute aipatutako Hitzarmena zalantzan jartzea, eta nabarmendu dute Konstituzioan islatuta dagoela.\nErregea Esparzarekin bildu da\nFelipe VI.a erregea UPNko Javier Esparza presidentearekin bildu da gaur goizean, Madrilgo Zarzuela jauregian\nEsparza: 'ETB betidanik ikusi dut, baina legea bete behar dute'\nUPNko presidenteak adierazi duenez, ez dago ETBren emisioaren aurka, baina 'legea bete behar dela' erantsi du.\nBestalde, alderdiak datozen urteetarako ildo politikoak finkatu ditu, eta parte-hartzea eta gardentasuna defendatuko dituztela iragarri du.\nNafarroako Parlamentuak eraildako hautetsiak omendu ditu\nPublikatuta: 2021/09/10 13:17 (UTC+2) Azken eguneratzea: 2021/09/10 13:17 (UTC+2)\nEkitaldiaren irekiera Parlamentuko presidenteak egin du, eta Ganberaren izenean barkamena eskatu du 'eragindako kalteagatik'.\nEspainiak Gobernua 'lehenbailehen' behar duela esan dio UPNk erregeari\nBestalde, Nafarroara joateko gonbidapena egin dio erregeari, Foru Gobernuak Viana Printzearen saria emateko ekitaldian parte hartzeko gonbidapena kendu ostean.\nUPN eta EAJ hartuko ditu gaur Felipe VI erregeak\nJeltzaleen izenean Aitor Esteban EAJren Kongresuko bozeramailea joango da hitzordura. UPNk, berriz, Javier Esparza alderdiko presidentea bidaltzea erabaki du.


Gure Irratia | Rock, Salsa ala Bachata klaseak Itsasun\nArantxa Idieder mintzatu da Peio Aguerre elkarteko kidearekin. Irailaren 13an, eta 18an, Itsasrock-ek ate idekitzeak egiten ditu Sanoki gelan. 20.00tik aitzina, dantza desberdinak deskubritzeko parada.\nKurtsoak urtean zehar asteazken eta ostiralez dira 19tatik aitzina. Xehetasunak itsasrock64@gmail.com edo facebooken.


Champdeniers-Saint-Denis - Wikipedia, entziklopedia askea.\nLa Chapelle-Bâton, Cherveux, Cours, Germond-Rouvre, Mazières-en-Gâtine, Saint-Christophe-sur-Roc eta Saint-Marc-la-Lande\n1.700 (2018ko urtarrilaren 1a)\n876 (%51.5) 790 (%46.5)\nChampdeniers-Saint-Denis Frantziako udalerria da, Deux-Sèvres departamenduan dagoena, Poitou-Charentes eskualdean. 2013an 1.601 biztanle zituen.\n2007an Champdeniers-Saint-Denis udalerrian erroldatutako biztanleak 1.601 ziren. Familiak 644 ziren, horien artean 220 pertsona bakarrekoak ziren (81 bakarrik bizi ziren gizonak eta 139 bakarrik bizi ziren emakumeak), 208 seme-alabarik gabeko familiak ziren, 177 seme-alabak dituzten bikoteak ziren eta 39 seme-alabak dituzten guraso-bakarreko familiak ziren.\n2007an 761 etxebizitza zeuden, 662 familiaren etxebizitza nagusia ziren, 24 bigarren erresidentzia ziren eta 75 hutsik zeuden. 718 etxeak ziren eta 42 apartamentuak ziren. 662 etxebizitza nagusietatik 451 bere jabearen bizilekua ziren, 196 alokairuan okupaturik zeuden eta 14 doan lagata zeuden; 10 etxek gela bat zuten, 47 etxek bi zituzten, 85 etxek hiru zituzten, 165 etxek lau zituzten eta 356 etxek bost zituzten. 474 etxek euren parking plaza propioa zuten azpian. 296 etxetan ibilgailu bat zegoen eta 284 etxetan bat baino gehiago zituzten.\nChampdeniers-Saint-Denis udalerriko biztanleria-piramidea 2009an .\n2007an lan egiteko adina zuten pertsonak 835 ziren, horien artean 645 aktiboak ziren eta 190 inaktiboak ziren. 645 pertsona aktiboetatik 588 lanean zeuden (305 gizon eta 283 emakume) eta 58 langabezian zeuden (19 gizon eta 39 emakume). 190 pertsona inaktiboetatik 103 erretiraturik zeuden, 42 ikasten zeuden eta 45 "bestelako inaktibo" gisa sailkaturik zeuden.\n2009an Champdeniers-Saint-Denis udalerrian 685 unitate fiskal zeuden, 1.523,5 pertsonek osaturik. Pertsona bakoitzeko diru-sarrera fiskalaren mediana urteko 16.071 euro zen.\n2007an zeuden 100 komertzioetatik, 7 janari enpresak ziren, 5 bestelako produktu industrialen fabrikazioko enpresak ziren, 10 eraikuntza enpresak ziren, 27 ibilgailuen saltze eta konpontze enpresak ziren, 7 garraio enpresak ziren, 5 ostalaritza eta jatetxe enpresak ziren, 7 finantziazio enpresak ziren, 3 higiezinen enpresak ziren, 8 zerbitzu enpresak ziren, 16 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 28 zerbitzu publikoetatik, 1 jendarmeria zen, 1 posta bulegoa, 3 banku bulegoak, 3 ibilgailuen konpontzeko eta nekazaritza tresnetako lantokiak, 1 autoeskola, 1 igeltseroa, 3 margolariak, 1 zurgina, 2 iturginak, 3 ile apaindegiak, 1 albaitaria, 5 jatetxeak, 2 higiezinen agentziak eta 1 apaindegia.\n2009an zeuden 11 establezimendu komertzialetatik, 1 supermerkatu zen, 3 okindegiak, 1 harategi zen, 1 arraindegi zen, 2 arropa dendak, 1 elektrotresna denda zen, 1 drogeria zen eta 1 lore-denda zen.\n2000. urtean Champdeniers-Saint-Denis udalerrian 28 nekazaritza-ustiategi zeuden, 1.105 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Champdeniers-Saint-Denis udalerrian Bigarren Hezkuntzako ikastetxe bat zegoen 253 ikaslekin.\nCours (2,9 km)\nGermond-Rouvre (3,7 km)\nLa Chapelle-Bâton (4,4 km)\nSaint-Marc-la-Lande (4,7 km)\nLes Groseillers (5,4 km)\nSainte-Ouenne (5,9 km)\nBNF: 15276202b (data)


Emakundek abisu eman du indarkeria sexistaz «hutsalki» aritzearen arriskuez | Gizartea | Berria\nGaurko mobilizazioetarako deia egin du\nIzaskun Landaida Berdintasunerako Gunean, lehengo hilean. M. RAMIREZ / ARP\n«Makurra eta arriskutsua da». Biolentzia matxistaz era «hutsalean» mintzatzeak ondorio larriak ekar ditzakeela ohartarazi nahi izan du Emakundek gaiari eskainitako nazioarteko egunaren atarian. Are gehiago, arazo horren gaineko kezka gizarte osora zabaltzeko lan egiten jarraitu behar dela gogorarazi du. «Pertsona guztien erantzukizuna da jasaten duten indarkeriari aurre egiten dioten andrazkoei laguntza ematea», azaldu zuen atzo Emakundeko zuzendari Izaskun Landaidak. Mezu horri atxikita, gaur Euskal Herri osoan indarkeria matxista gaitzesteko egingo diren mobilizazioetan parte hartzeko deia egin zuen. Ilunabarrean, hain zuzen ere, manifestazioak egingo dira Hegoaldeko hiriburu guztietan mugimendu feministak deituta.\nIndarkeria matxista «egiturazko» arazo baten gisara aztertu behar dela ohartarazi du Landaidak, eta aurre egiteko estrategia era zabal batean landu behar dela derrigorrean: «Gizarte osoak parte hartu behar du horretan». Izan ere, indarkeriaz ohartarazteko mezuak urteotan irmo ozendu badira ere, bestelakoa usteak ere badira: Eusko Jaurlaritzak zabaldu berri duen ikerketa baten arabera, herritarren %39k uste dute «salaketa faltsu asko» daudela indarkeria matxistarekin lotutako auzibideetan. Datua «kezka» eragiteko modukoa dela onartu zuen atzo Eusko Jaurlaritzako bozeramaile Josu Erkorekak, eta aztertu beharko dela zer egin horri aurre egiteko; izan ere, Espainiako Fiskaltzak emandako datuen arabera, salaketen %0,01 baino ez dira izaten faltsuak.\n«Autokritikarako» deia, Bilboko Gotzaintzatik


"X zero kanpaina " Gasteizen bidezko merkataritza- ustatzen "X zero kanpaina " Gasteizen bidezko merkataritza- ustatzen\nAsteazkena,29 urria 2014 medicusmundi Álava/Araba\nPartzuergoaren helburua sentsibilizatzea eta bidezko merkataritza ezagutzera ematea da, eta horregatik, estrategia horren baitan, Udala pixkanaka bidezko merkataritzaren irizpideak barne hartuz joan da, Udalaren hainbat zerbitzu nahiz herritarrak informatu eta prestatu dira, eta duela gutxitik, hiriko dendariak ere bai. Helburu hori lortzeko, Partzuergoak hainbat jarduera sustatu ditu. Batetik, Udalak berak Bidezko Merkataritza bere egin du.\nBada, adibidez, gaur egun, udal eraikinetako kafe makina guztiek eskaintzen dute bidezko merkataritzako kafea; gainera, martxan jarri diren jarduerek oso harrera ona izan dute jendearen artean, eta horrela, bidezko merkataritzak gero eta oihartzun handiagoa lortu du gure hirian. Bestetik, aukera komertzial honen inguruko informazioa eskaini zaie langileei, eta herritarrei zuzendutako sentsibilizazio-kanpainak egin dira. Aipatzekoak dira, esaterako, Bidezko Merkataritzaren Nazioarteko Egunaren ospakizuna, maiatzeko bigarren larunbatean, adineko pertsonen zentroetan adin guztietako pertsonentzat eskaini diren hitzaldiak eta tailerrak, antolatu diren azokak, etab.\nAzken aldian, gure hiriko merkatari txikiekin ere egin dugu lan, bidezko merkataritza sustatzeko erabakigarriak direla uste dugulako. Gasteizko Udalaren Garapenerako Laguntzako sailaren, Sustapen Ekonomikorako Zerbitzuaren eta bidezko merkataritzaren partzuergoa osatzen dugun erakundeen arteko lankidetza 2012aren bukaeran hasi zen. Harrezkero, Ekintza Plan bat prestatzeko egin dugu lan, hiriko denda, kafetegi eta jatetxeetan, hau da, bertoko merkataritzan, bidezko merkataritzako produktuen eskaintza areagotzeko.\nEsparru honetan jaio da aurkezten ari garen Kanpaina: Zeroz biderkatzen du: desberdintasuna, haurren ustiapena, bidegabekeria eta ingurumenerako mina. Kontsumo arduratsuaren alde egiten dugun apustuaren baitan, lehentasunezkotzat jotzen dugu tokiko eta auzoko merkataritzaren alde apustu egitea, sentsibilizazioa eta merkaturatzea biderkatzen dituen eragiletzat baitauzkagu. Hori dela eta, kanpaina honetan, hiriko establezimendu txikiekin batera egingo dugu lan. Horrela, sektoreko enpresa-erakundeek bidezko merkataritzaren balio etikoekiko konpromisoa erakusten dute, eta paper garrantzitsua dute herritarrak sentsibilizatu eta informatzeko.\nBestalde, bidezko merkataritzako produktuen salmenta dendetan oraindik normalizatuta ez dagoen arren, esan daiteke bidezko merkataritza dagoeneko ez dagoela GGKE-en saltokietan bakarrik eta beste establezimendu batzuetan ere aurki daitekeela. Herritarren artean harrera ona duten produktuak dira, eta beraz, merkataritza-aukera ona da. Gasteizko 16 establezimenduk egin dute bat Bider 0 Udal Kanpainarekin , eta bertan, beren apaletan bidezko merkataritzako produktuak dauzkaten establezimenduei oihartzuna emango zaie. Kanpaina honen leloarekin espresuki sortu den irudi bati esker identifikatuko dira. Leloa honakoa da: Zeroz biderkatzen du: desberdintasuna, haurren ustiapena, bidegabekeria eta ingurumenerako mina. Ekimena lagungarria izango da mota hobetako kontsumoarekin erlazionatuta dauden balio etikoak, ingurumenaren gainekoak eta balioa sozialak jendeari hurbiltzeko.\nOHARRA: Hitzaldi bat antolatuko da kanpaina hau zabaltzeko. Hitzaldi hau Azaroaren 13an, 18:00etan Montehermoso Kulturunean. Esther Vivasek (Kontsumo arduratsuren aldeko aktibista) eta Gonzalo Donairek (Bidezko Merkataritzari buruzko jakituna) parte hartuko dute.


Molise (Italia) eta Donegal (Irlanda) eskualdeek Lea-Artibai hartuko dute eredu gisa beraien ondare kulturalaren kudeaketan eskualde politikak hobetzeko - Leartibai Newsletter\nMolise (Italia) eta Donegal (Irlanda) eskualdeek Lea-Artibai hartuko dute eredu gisa beraien ondare kulturalaren kudeaketan eskualde politikak hobetzeko\nOndare kulturalaren kudeaketan eskualde politikak hobetzeko Lea-Artibaiko praktika onetan oinarritu dira Molise (Italia) eta Donegal (Irlanda) eskualdeak. Halaxe jakinarazi zuten HERICOAST-Interreg Europa proiektuan parte hartu duten ordezkariek Lekeition egin zuten proiektuaren itxiera jardunaldian. Moliseren kasuan,hiriko paisaia historikoa eta bertako ondarea nabarmentzeko helburuarekin, Basquetourrek euskal kostaldeko ondarea kudeatzeko egiten duen lana oinarritzat hartu dute. Donegal eskualdean, aldiz, kostaldeko garapenaren ikuspegi objektiboagoa lortu ahal izateko, Lekeitioko Itsas Ondarearen ereduan ardaztu dira; hau da, ondare kulturala eta naturala tokiko ezagutza sortzeko baliabidea izatea: tokiko nortasuna, historia, ohiturak, eta abar.\nHERICOAST-Interreg Europa proiektuaren amaiera ekitaldia Lekeitioko Silken hotelean ospatu zen azaroaren hasieran. Proiektuan parte hartu duten Europako kideez gain; Jon Arriola, Leartibai Garapen Agentziako Zuzendaria; Cristina Mugika, Bizkaiko Foru Aldundiko Turismo eta Tokiko Lehiakortasuna sustatzeko zuzendaria; Mikel Xabier Aizpuru Eusko Jaurlaritzako Ondare Kulturalaren Zuzendaria; Iñigo Uriarte, Eusko Jaurlaritzako Turismo Saila, Basquetourreko lankidetza publiko eta pribatuko eta landa garapeneko arduraduna; María Peraita, UNESCO-Euskal Herriko Unibertsitateko paisaia kulturalak eta ondarea; eta Lea-Artibai eskualdeko eragile eta instituzioetako ordezkari ezberdinak batu ziren proiektuaren emaitzak bertatik bertara ezagutzeko.\nLeartibai Garapen Agentziako zuzendariaren hitzetan “Natura eta kultura ondarearen balioaz jabetzea garrantzitsua da eta ondare hori era jasangarrian ustiatzeko eta zaintzeko kudeaketa bide berriak bilatu behar ditugu”. Bere aldetik, Mugikak, bere zuzendaritzaren atxikipena eman zion proiektuari eta Eusko Jaurlaritzako Ondare Kulturalaren zuzendariak ondare naturala, kulturala eta turismoa bateragarriak izan behar direla aipatu zuen “erakundeen arteko elkarlana beharrezkoa da ondarea babesteko, zaintzeko eta zaharberritzeko, ikertzeko eta bere balioa azpimarratzeko” esan zuen. UNESCOko Peraita egungo kulturaren homogeneizazioaz aritu zen eta besteengandik bereizteak tokiko garapenean duen garrantzia azpimarratu zuen “Ondareak era ezberdinetako balio eta edukiak ditu eta eskualdeen nortasuna edo marka ahalbidetzen dute”.\nHERICOAST-INTERREG EUROPA PROIEKTUA\nEskualde Garapenerako Europako Funtsak (EGEF) finantzatutako HERICOAST proiektu honekin ibai- eta itsas-eskualdeetako ondare kulturalaren kudeaketan eskualde politikak hobetzea lortu nahi da, ondarearen ustiapena eta zaintzaren arteko oreka lortzeko. Horretarako, hainbat ekintza burutu dituzte proiektuko kide ezberdinek: Leartibai Garapen Agentzia, Vest Adger Diputazioa (Norvegia), Gaztela eta Leongo Biltzarra (Espainia), Molise eskualdea (Italia), Donegal Diputazioa (Irlanda), Tulcea eskualdea (Errumania), CIVISCAPE eta Amsterdameko Unibertsitatea (Holanda).\nLurraldeen arteko lankidetzan oinarrituta, bazkide guztien emaitzak bildu, praktika onak partekatu eta zeregin berdinean ari direnen arteko elkarte bat sortzea ahalbidetu du HERICOAST proiektuak. 3 ildo nagusitan lan egin dute, ondarearen kudeaketa, naturaren kontserbazioa eta kostaldeko turismoa suspertzea. Horrela, 6 proiektu garatu eta 17 praktika on argitaratu dituzte (hauetako 15 beste lurralde batzuek erabiltzeko balioztatu zirelarik). Bazkide bakoitzak ekintza plan propioa garatu zuen beste bazkideren baten praktika on baten oinarrituta.\n“Ikasitako gai garrantzitsuenetako bat kostaldeko turismoaren ingurukoa izan da: paisaia aisialdirako erabiltzea erronka handia da eta beste sektore batzuk ere uztartzen ditu, enpresariak, erakundeak, eskualdeak, eta abar. Horien arteko koordinazio eta lankidetza ildoak ezarri behar dira turismoaren erabilera desegokiak ekiditeko” adierazi dute proiektuko ordezkariek. Basquetour nabarmendu dute kostaldeko turismoaren kudeaketaren adibide on bezala eta aldaketa klimatikoaren erronka, lankidetzan aritzearen garrantzia eta enpresa publiko eta pribatuen arteko lotura ere funtsezkoak direla azpimarratu dute.\nLea-Artibai eskualdea HERICOAST proiektuan\nLeartibai Garapen Agentzia-Behargintzak, HERICOAST proiektuaren bidez, kostako natur eta kultura ondarea babesteko eta ustiatzeko politiken artean oreka lortu nahi izan du, jasangarritasuna bermatu ahal izateko.\nProiektu honen baitan egindako barne hausnarketa, beste eskualdeetara egindako bisitak eta ikasitako guztiari esker, Lea-Artibai kostaldeko ondarearen turismo estrategia definitu dute, kostaldeko ondarea Euskal Herriko nazioarteko kostaldeko turismo taldea sartzea ahalbidetu dute eta kostaldeko ondarea, ekintzailetza eta negozioen babeserako zerbitzuak integratu ditu Agentziak. Honen bidez eskualde nortasuna garatu, kostaldeko turismoa dinamizatzeko plan bat garatuko dute elkarlanean oinarrituz, enpresa berriak sortu eta sustatzaileekin lan egiteko aukera gehiago lortu dira eta elkarlanerako bide berriak zabaldu dira (kostako eskualdeak, Basquetour, EJ- Ondarea, BFA-Turismo, BFA-Kultura...)\nAipatu beharra dago, HERICOAST proiektuak ezagutza transferentziarako egindako ekimenak bakarrik diruz laguntzen dituela, eta ez ordea, ondarea balioan jartzeko ekintza planetik sortu daitezkeen inbertsioak. Hori dela eta, eragile guztien konpromisoa ezinbestekoa da hurrengo pausuak eman ahal izateko.\nLeartibai Garapen Agentzia-Behargintzako ordezkariek proiektuan zehar ondarearen kudeaketa era jasangarrian aurrera eramateko tresnak jaso dituzte eta bertan parte hartzea oso aberasgarria eta interesgarria izan dela nabarmendu dute. Beste bazkideengandik ikasi eta esperientzia asko partekatu dituzte. Gainera, HERICOAST proiektuak tokiko garapenerako estrategia sendotzea ahalbidetu du.


Zoru pelbikoa indartzeko tailerra emango dute Ispasterren - Lea-Artibai eta Mutrikuko Hitza : Lea-Artibai eta Mutrikuko Hitza\nZoru pelbikoa indartzeko tailerra emango dute Ispasterren\nIkastaroa martxoaren 30ean emango dute, eta parte hartzeko asmoa dutenek, martxoaren 28a baino lehen izena eman behar dute.\nZoru pelbikoa sendotzeko edo berreskuratzeko tailerra emango dute Ispasterren, martxoaren 30ean (zapatua).\nSaio teoriko praktikoa egingo dute, doan.\nIkastaroan parte hartzeko asmoa dutenek, martxoaren 28a baino lehen izena eman behar dute, 688 80 98 18 telefono zenbakira deituta edo emakumeak@landa21.com helbide elektronikora idatzita.\nHilaren 30ean, psikomotrizitate gelan emango dute ikastaroa, 10:00etan hasi eta 14:00ak arte. Erropa erosoak eramateko gomendatu dute, eta parte hartuko duten emakumeak umeekin joan litezkeela zehaztu dute. Besteak beste, ariketa hipopresiboak egingo dituzte eta anatomia eta fisiologiari buruzko azalapenak emango dituzte.


Gobernu Zentralaren neurri ekonomikoak | Laguntzak • barrixe\nGobernuak, 2020ko martxoaren 12ko Ministroen Kontseiluan, esparru ekonomikoan salbuespenezko neurrien lehen plan bat onartu zuen, COVID-19ren inpaktua arintzeko. Plan horri esker, 18.000 milioi euro mobilizatu ahal izango dira aurten. Neurri horiek bat egiten dute joan den martxoaren 10eko Ministroen Kontseiluan osasunaren eta lan-estalduraren arloan hartutako neurriekin.\nGobernu Zentralak Covid-19ko krisiari buruzko atal berezi bat gaitu du. Bertan, kode honetan jasotako arau bateratu guztiak kontsultatu ahal izango dira, haien idazketa guztiak barne, jatorrizko testutik hasi eta indarrean dagoen bertsiora arte\nEnpresa-sektoreari laguntzeko neurriak\nZergen ordainketaren geroratzeak malgutzea\nKreditu Ofizialeko Institutuaren bidez berariazko finantzaketa-lerro bat onartu da, 400 milioi eurokoa, turismo-sektoreko enpresen eta langile autonomoen likidezia-beharrei erantzuteko, bai eta lotutako jardueretarako ere.\nAukera ematen zaie Industriako Idazkaritza Nagusitik eta Enpresa Txiki eta Ertainetik maileguak jaso dituzten enpresei itzulketa atzeratzeko.\nAldizkako kontratu finkoetarako Gizarte Segurantzarako hobariak zabaldu dira\nHurrengo denboraldietarako sloten erabilera arautzen duen araua ez aplikatzea.\nEnpresen likidezia eta egonkortasuna bermatzeko neurriak\nEstatuak, KOIren bidez, 100.000 milioi eurorainoko bermeak emango ditu, enpresei eta autonomoei maileguak ematea errazteko\nEstatuaren konturako aseguruaren estaldura-lerro bat sortzea baimentzen da, CESCEren bidez, 2.000 milioi euro artekoa, zirkulatzailea finantzatzeko eragiketetarako.\nKOIren zorpetze-muga 10.000 milioi eurotan handitu da\nOro har, luzatu egiten da Zerga Agentziaren errekerimenduei eta beste prozedura batzuei erantzuteko epea.\nCOVID-19ren eraginpean dauden kontratu publikoen etetea arautzen da.\nMerkataritza-sozietateek beren jarduera egungo egoeretara egokitzeko neurriak jasotzen dira, malgutasuna sartuz.\nEkonomia malgutzeko, enplegua zaintzeko eta langileei laguntzeko neurriak\nEnplegua aldi batez doitzeko prozedurak (EEEE) errazte aldera, prozedura sinplifikatu egiten da, bermeak eta segurtasun juridikoa murriztu gabe.\nLangileek prestazioak jasotzeko baldintzak zabaldu egiten dira, eta enpresen gizarte-kotizazioetan salbuesteak aurreikusten dira, enplegua babestera baldintzatuta, aldi baterako enplegu-erregulazioko espedienteen kasuan, COVID-19ren ondorioetatik eratorritako ezinbesteko kausagatik.\nJarduera uzteagatiko aparteko prestazio bat onartu da autonomoentzat.\nKontziliazioa eta lan ez-presentziala errazteko baldintzak malgutu dira\nEnpresek urrutiko lana ahalbidetzea errazten da.\nETEei laguntzeko hainbat neurri ezarri dira, Acelera programaren bidez ingurune digitalera egokitzeko. Programa horrek 250 milioi euro ditu, I+G+Brako laguntzak emateko eta aurrez aurrekoak ez diren ekipamendua edo lan-irtenbideak eskuratzeko inbertsioa finantzatzeko.\nFamilia eta kolektibo kalteberei laguntzeko neurriak\nHilabeteko moratoria ezarri da kolektibo kalteberentzat hipoteka-maileguak ordaintzeko.\nSei hilean behin berritzen diren langabeziagatiko sorospena jasotzeko eskubidea errazten da, eta ez da berritze-eskaerarik aurkeztu behar.\nEstatuko programa bat sortu da, 300 milioi eurorekin finantzatua, mendekotasuna duten pertsonen etxez etxeko laguntza bermatzeko.\nArgiaren, gasaren eta uraren horniduraren esparruan babestutako subjektuak zabaldu egiten dira, eta ezin zaizkie horiek moztu kaltebera diren kontsumitzaileei.\nAutomatikoki luzatuko da bonu sozial elektrikoaren indarraldia 2020ko irailaren 15era arte, onuradunek araudian aurreikusitako deskontuak eta onurak jasotzeari utz ez diezaioten.\nEten egiten da legeak ondasunak itzultzeko ezartzen duen epea.\nToki-korporazioei baimena ematen zaie 2019ko superabitaren 300 milioi euro erabiltzeko, gizarte-zerbitzuen eta gizarte-sustapenaren arloko inbertsio-gastuak finantzatzeko.\nCOVID-19ei buruzko ikerketari laguntzeko neurriak\nAurrekontu-esparruan, 2019an indarrean dauden Estatuko Aurrekontu Orokorren 2020rako luzapena aplikatzeko irizpideetan ezarritako mugak eta eskakizunak ez zaizkie aplikatuko COVID-19k eragindako osasun-larrialdia kudeatzeko behar diren gastu-espedienteei.\nAparteko kredituak baimentzen dira, Ikerketa Zientifikoen Kontseilu Gorenari eta Carlos III.a Osasun Institutuari beharrezko baliabideak emateko, egungo osasun-larrialdiak dakartzan zientzia- eta ikerketa-erronkei aurre egiteko.\nGobernuari ahalmena ematen zaio sektore estrategikoetako sozietateetan partaidetza esanguratsuak hartzen direla kontrolatzeko.\nIndustria-sektorean inportazioko eta esportazioko aduana-izapideak sei hilabetez arintzen dira.\nAbalak emango dira 2017ko lehorteari aurre egiteko nekazaritza-ustiategiei emandako maileguak itzultzeko epeak luzatzea errazteko.


Otañoren kimu berriak\nArgentina III: Otañoren kimu berriak\nOtañoren kimu berriak –\nTestua eta irudiak: Oihana Iguaran\nBertsozale batentzat zaila da Argentina entzun eta Pello Mari Otaño ez gogoratzea. Rosario ezagutuko genuela ikustean, ezin genuen han haren ‘zerbait’ aurkitzeko ideia alboratu; bere hezurrak “Euskal Herriko arbolpe” honetan utzi nahi zituenak han amaitu zuelako bizialdia, onbuen lurrean.\nBertsolariak Argentinako euskal komunitateari egindako ekarpena ezagutu genuen hasieran. Buenos Airesen bizi ziren boladan (1904) Laurak Bat euskal etxeak Euskara Katedra sortu zuen eta Pello Mari izendatu zuten lehen irakasle. Baliabiderik ezean, metodologia berria sortu zuen eta oraindik artxibategian zein biloben esku daude orduko zirriborroak. Euskal etxeak gastuak bere gain hartu arren (edo agian horregatik), bertan behera utzi zuen lan hori bertsolariak, ikasleen fundamentu faltarekin etsita.\nLaurak Bat bisitatzean ez genuen dena ikusteko aukerarik izan eta, beharbada horren ondorioz, ez genuen Otañori egindako keinurik aurkitu. Rosarion presenteago egongo ote zen pentsatu genuen eta hara bidean ginela, ustekabean, Lapridako horma batek egin zigun keinua: “Magdalena Mouján Otaño liburutegia”, zioen. Lapridako euskal etxean geunden eta segituan jo genuen azalpen eske, Pello Mariren ondorengoa behar zuela konbentzituta.\nGure usteak baieztatu zituen euskal etxeko zuzendariak, baina txundituta utzi gintuen emakume haren ezagutzeak. Zientzialari ospetsua izan zen Magdalena Mouján, emakumeak etxeko lanetara bideratzen ziren garaian; ipuin kontalaria eta idazlea zen, andreak isilpean fantaseatzera bultzatzen ziren garaian. Matematika irakasle izan zen, hainbat herrialdetako unibertsitateetan (Argentinan, Perun…). Harrituta entzun genuen bere berri, eta Pello Mari Otañoren familia edonolakoa ez zela aurrez jakin arren, ondorengoena ere kasualitatea ez zela pentsa zitekeen. Apur bat arakatuta egiaztatu genuen Magdalena Moujánen ama ere, Pello Mariren alaba, irakasle-eskolan titulatua zela 1910. urtearen aurretik. Ahizpa guztiek egin zituzten unibertsitate ikasketak, XX. mendeko lehen hamarkadan.\nPello Mari Otañoren biloba zen Magdalena Mouján, kultura eta euskal nazionalismoa ikertzen dituen Arturo Campión elkarteko kide zen eta bere ekarpenagatik jarri zioten liburutegiari haren izena. Euskal etxeko helduek intelektualki zuen maila azpimarratzen zuten, baina bereziki haren ipuinak gogoratzen zituzten. Aitonaren moduan, oso ahots ahula omen zuen (ez dakigu bertsolariaren moduan asma ote zuen) eta ipuinak oso ahots apalez kontatzen omen zituen; akaso, aurrez lortu zuelako belarri guztiak adi izatea. \_ ‘Gu ta gutarrak’ ipuinagatik egin zen ezagun, frankismoak zentsuratu egin baitzion; eta horrelakoetan gertatzen den moduan, lana hauspotzea baino ez zuen lortu.\nBizitako, ikusitako, sentitutako gauzak kontatzeko ohitura bazetorkion nonbaitetik, bistan da. Aitonak bertso asko sortu zituen, baina baita ‘Artzai mutila’ opera ere. Magdalena Moujánek euskalduntzat zuen bere burua, bere idatzi eta ipuinetan aitortzen duen moduan. Euskaraz, ordea, ez dute gogoratzen euskal etxean; ipuinetan hitz bakan batzuk ageri dira eta ez dakigu etxean hitz horietatik harago hizkuntza jaso ote zuen. Bere aitonak ez zioen alferrik: “… denek naidute/ lege zaharrak dakarrena/ eta ez dute ezagututzen/ izkuntza dala aurrena”.\nEz dakigu lege zaharra transmititu zien ondorengoei, ez eta euskara zenbateraino eta noiz galdu zen ere. Zuhaitz bakoitzak bere erara luzatzen baititu adarrak, sustraiak non sartu erabakitzen zaion arren. Onbu edo intxaurrondo, argi dagoena da Pello Mari Otaño bertsolariaz gain, nabarmentzeko moduko beste Otaño batzuk ere sortu zirela geroztik.\nTags: argentina oihana iguaran otaño Otañoren kimu berriak pello mari otaño rosario


Beasainen emakume bat bortxatu zuen gizonak errudun dela aitortu du\nPublikatuta: 2022/01/24 11:22 (UTC+1) Azken eguneratzea: 2022/01/25 10:43 (UTC+1)\nErrudun dela onartu du, nahiz eta esan duen ez duela 2019ko uztailaren 13an gertatutakoa gogoratzen, alkohola eta drogak kontsumitu zituelako.\nEpaiketaren lehen saioa. Argazkia: EFE\nKartzelatu egin dute Beasaingo sexu-erasoaren ustezko egilea\nBost sexu-eraso leporatu dizkio Ertzaintzak Beasaingo ustezko bortxatzaileari\nMalu Valles, Beasainen bortxatutako emakumearen abokatua: ''Kondena sendoa espero dugu''\nGipuzkoako serie-bortxatzailearen aurkako lehen epaiketa hasi dute gaur. Hain zuzen ere, Beasainen 2019an egindako sexu erasoagatik epaitu dute astelehen honetan. Saioan, egotzi dizkioten delituak onartu ditu.\nAste honetan eta datorren astean zehar epaituko dute ustez egindako bortxaketa guztiengatik.\nEsan bezala, Beasainen egindakoak onartu ditu, nahiz eta ziurtatu duen ez duela erasoa gogoratzen: "Ezin dut ukatu, onartzen dut. Bai, aitortzen dut, gogoratzen ez badut ere, baina aitortzen dut. Ezin diot justiziari eta ikerketari gezurrik esan".\n"Oso gaizki" dagoela nabarmendu ostean, auzipetuak azpimarratu du bere asmoa dela "lanean hasten denean, biktima azken zentimora arte indemnizatzea". Halaber, adierazi du terapia egiten ari dela, eta "gauzak" gogoratzen hasia dela, "erasoa gogoratzea ezinezkoa izan den arren".\nFiskaltzak, biktimaren akusazio partikularrak eta Clara Campoamor elkarteak 24 urteko espetxe zigorra eskatu dute bortxatzailearentzat.\nGipuzkoako Auzitegian egin duten lehen saio honetan, errudun dela aitortu du erasotzaileak, nahiz eta esan duen ez duela 2019ko uztailaren 13an gertatutakoa gogoratzen, alkohola eta drogak kontsumitu zituelako.\nBiktimak ez zuen erasotzailea ikusi\nBeasaingo biktimak ez zuen bortxatzailea ikusi, atzetik egin ziolako erasoa. Auzipetuak, biktimaren nebaren nagusiak, bazekien emakumearen neba oporretan zihoala eta biktima etxean bakarrik geratuko zela.\nHorixe da, besteak beste, erasoa jasan zuen emakumeak epaiketaren lehen saioan kontatu duena. Auzipetuari beste hainbat sexu eraso leporatu dizkiote, guztiak Gipuzkoan, 2012az geroztik.\nBiktimak, bestalde, ziurtatu du "oso gaizki" dagoela erasoa jasan zuenetik, ez dela okindegira itzultzeko gai izan, ez dela gauetan bakarrik ateratzen, eta begiak ixten dituenean gizon bat ikusten duela.\nKondena "sendoa" espero dute akusazioek\nAkusatuari bortxaketagatik ezarriko dioten kondena "sendoa" izatea espero dute akusazioek, ikerketa "oso ongi lotuta" baitago, eta froga guztiek erakusten baitute errudun dela.


Elikaduraren Egun Nazionala: dieta osasuntsuaren onurak haurdunaldian | Consumer\nElikaduraren Egun Nazionala: dieta osasuntsuaren onurak haurdunaldian\nDuela gutxi egindako bi azterketek adierazten dute haurdunaldian bizi ohitura batzuk aldatzeak emakumearen osasuna eta haren haurtxoa hobetzen dituela\n2015eko maiatzaren 28an, Elikaduraren Egun Nazionalaren XIV. edizioa ospatzen da. Oraingo honetan, haurdunaldian eta edoskitzaroan elikadura osasungarria izatearen garrantzia azpimarratzen du. Izan ere, haurdunari jarraitzen dion dietak ez du bere buruarentzat bakarrik onurarik izaten, jaio ondoren haurraren osasunean eragin dezake. Hala adierazten dute BMCMedicine aldizkariaren zenbaki berezi batean argitaratutako bi ikerketa garrantzitsuk. Emaitzek hau adierazten dute:elikadura eta ariketa funtsezkoak dira haurdunaldian ere osasuna hobetzeko. Hurrengo artikuluan, azterketa horiek nola egin diren azaltzen da, eta ondorio nagusiak berrikusten dira.\nBi ikerketak, munduko handienak, pisu gehiegi duten haurdunetako bizi-ohiturei buruzkoak, Jodie M irakasleak koordinatu ditu. Adelaidako Unibertsitateko Dodd (Australia). Egoera larrian geratu aurretik pisu gehiegi zuten emakumeekin egin ziren arren, emaitzak garrantzitsuak dira haurdun dauden guztientzat, egileen arabera. Ikerlariek 2.000 emakume baino gehiago banatu zituzten bi taldetan: batzuk bizi-ohiturak aldatzeko programa zehatz bati atxiki zitzaizkion; gainerakoek, berriz, haurdun dauden guztiei ez-egiteagatiko aholkuak eman zizkieten.\nHaurdunaldian ondo elikatzearen garrantzia\nLehen ikerketan ikusi zenez, bizi-ohiturak hobetzea emakumeen elikadura-eredua hobetzea eta jarduera fisikorako orduak areagotzea izan zen. Emakume hauek fruta eta barazki errazio gehiago kontsumitu zituzten (helburua “egunean 5″ da), eta gantz saturatuetatik eratorritako energiaren ehunekoa murriztu zuten. Haurdunaldian dieta osasungarria egiteak dakartzan onura ugarien artean, haurdunaldiko diabetesaren prebentzioa nabarmentzen da. Gai hori xehe-xehe aztertu zen artikuluanHaurdunaldiko diabetesa: Beharrezkoa da karbohidratoak kentzea’, EROSKI CONSUMEr-en argitaratua. Era berean, ohitura osasungarrien programari esleitutako emakumeek 15 eta 20 minutu bitartean ibili ziren oinez ibiltzen asteko egun gehienetan, eta hori oso garrantzitsua da amaren ongizaterako, preklopsia bezalako gaixotasunen prebentziorako eta fetuaren osasuna hobetzeko.\nBigarren azterketan, aurreko ikerketa (2.142 haur) eta jaio eta lau hilabetera, emakumeen seme-alabak ebaluatu ziren. Ikertzaileen esanean, “haurren osasunaren hobekuntza nabarmenak” azaldu zituen. Haur hauek arnasketa-zailtasun gutxiago izan zituzten eta erditu ondoren ospitale-egonaldia laburragoa izan zen. 4,5 kg baino gehiago sortzeko joera ere izan zuten. Oso garrantzitsua da hori; izan ere, pisu handiarekin jaiotzen diren haurtxoek arrisku handiagoa dute urte batzuk geroago gizentasuna izateko, eta halaxe erakutsi zuen 2012an Schellong-ek eta LPp One-n kolaboratzaileek argitaratutako literatura zientifikoaren berrikuspen sistematikoak.\nNola hobetu bizitza-estiloa haurdunaldian\nAipatzekoa da haurdunaldiko pisua handitzea ez zela oso garrantzitsua izan haurren osasunerako arriskuak aurreikusteko, eta hori nabaritu zen emakumeen bizi-ohituretan izandako aldaketekin. Bi azterketek aipatzen duten Adelaidako Unibertsitateko prentsa-ohar batean azpimarratzen da bizimodu osasungarri bati jarraitzeko onurak begi-bistakoak ez badira ere, mozkin “ezkutuak” dituztela. Rosalie M doktorearen hitzetan. Grivell, bi ikerketen egileetako bat, “gure esperantza da haurdun dauden emakumeek beren osasuna eta haurtxoena hobetu ahal izatea, aholku erraz, praktiko eta lorgarriak jarraituz”.\nHonako neurri hauek proposatu dituzte ikertzaileek:\nSaiatu egunero gutxienez bost fruta eta barazki (eta ez gehienez) jaten.\nSaihestu edari azukretsuak hartzea, fruta-zukuak mugatzea eta opilak gutxitzea, azukre sinpleak eta gantz saturatuak asko jatearren.\nGutxi prozesatutako landare-jatorriko elikagaien kontsumoa lehenestea, zuntz dietetikoa hartzeko gomendioak betetzeko.\nPrestatzen errazak diren errezeta osasungarriak bilatzea.\nJarduera fisikorako denbora pixkanaka handitzea, egunero gutxienez 30 minutuko ariketa jarraitua egiteko.\nEspainiako ernalgailuen elikadura eta ohiturak\nGure herrialdean, haurdun dauden emakumeen elikadura eta ohiturak hobetu egiten dira. Horrela nabarmentzen du ikerketa zabal eta berri batek. Ikerketa 13.845 boluntariok egin dute, eta haurdunaldiaren aurretik, bitartean eta ondoren Espainiako emakumeen elikadura-eredua oso hobetzeko modukoa dela ikusi da. Lana, Marta Cuervo doktoreak koordinatua, Nutritibis aldizkariaren 2014ko urriko edizioan argitaratu da. Deigarria da erretzaileen tasa gutxitu egin dela, baina hori oraindik altua da, baita haurdunaldian ere. Ikerketaren ondorioa da Espainiako emakumeen elikadurak eta bizimoduak hobera egin behar dutela, bai erditu bitartean, bai erditu bitartean eta ondoren.\nariketa Dieta haurduntza


Fátima - Puertas\nNagore Legarreta-(r)en eskutik\nPolizia Nazionalak asteartean Los Pajaritos auzoko Carena kalean eraildako emakumearen bikotekide ohia atxilotu du. Poliziako iturriek ABCri berretsi diotenez, susmagarria ospitale batean atxilotu dute, bertara joan denean hainbat zauri sendatzera.\nIa aldi berean, Polizia Zientifikoko eta Hilketa Taldeko kideek ustezko hiltzailearen etxebizitza erregistratu zuten. Hildako emakumearen (Fátima) bikotekide ohia haren eraikin berean bizi da, Carena kaleko 3. zenbakian.\nBiktimak salatua zuen ustezko hiltzailea, E.R.B. inizialak dituen 51 urteko espainiarra, baina ez zioten jarri ez urruntze agindurik, ez kautelazko neurririk. Atxilotuak aurrekariak zeuzkan, eta beste lau emakumeren salaketak ere jaso zituen, baita Kordoban bizi zen bikotekide ohi batengandik urruntzeko agindua ere.\nLos Pajaritoseko biktima goizeko zortziak pasatxo hil zen, sastakatuta, bere eraikineko eskailera buruan; bere bi seme-alaba adingabeekin bizi zen bertan.\nPolizia Zientifikoko eta Hilketa Taldeko kideak arduratu dira kasua ikertzeaz, eta asteartean, lehen orduan, susmagarriaren etxebizitza erregistratu zuten, krimena hark egin duela adierazten duten frogen bila. Iturri berberek berretsi dute pisuan ez zegoela inor. Arratsaldeko ordu bata pasatxo gertatu zen hori, aginte judizialak gorpua jasotzea agindu ostean. 8:48ak aldera jaso zuten abisua 112 zerbitzuan. Biktimaren seme nagusiak larrialdi zerbitzuei dei egin zien, ama eskailera buruan sastakatu zutela ohartarazteko. Bizilagun batzuek adierazi dutenez, hamabi urteko mutikoa erasoaren lekuko izan zen. Beste iturri batzuen arabera, aldiz, amaren oihuak entzun zituenean atera zen eskailerara, eta orduan dei egin zien larrialdi zerbitzuei.\nBiktimak 36 urte zituen, eta bederatzi urteko alaba eskolara eramatetik bueltan zetorren. Hasiera batean, poliziakideak biktimaren ingurune pertsonal hurbilekoenean ikertzen hasi ziren, baina behin susmagarri nagusia atxilotuta berretsi du poliziak indarkeria matxistaren beste kasu bat izan daitekeela. Seme-alabak aurretik izandako beste bikotekide batenak dira. Emakumea ezkondu egin zen harekin, eta une honetan gizon hori espetxean dago. Hura ere salatu zuen indarkeria matxistagatik, eta Sevillako Udaltzaingoak babes neurriak ezarri zizkion biktimari.


Herri Ondarea :: Garia jo eta errotara\nGero, berandu baten, txolak amaitu egin ziran, gari-ereitea amaitu zan. Ez dauka akorduan noiz –urte asko da–, baina garia ereiteari itxi egin jakon.\nGaria heltzen zanean, lehenengo heltzen zan soloan batu eta jo egiten eben: garandu esaten jako. Harri bat ipinita, aitak eta amak joten eben etxeko atartean mantak-eta ipinita, zabaldu ez eiten. Lehenengo zorroagaz joaten zan errotara, Jandunizera, Pedronera, astoakaz goizetik urtenda. Sikatea egoten zanez santiagoetarako, ur gitxi egoten zan. Ogi barria egiteko, uruna egiten joaten ziran hara astoakaz, pentsauta zein egunetan.\nHarri-jasotzaileek teknikea eta indarra


Uzuaren aurrean, logikea - Alex Uriarte - bizkaie.biz\nUzuaren aurrean, logikea\nAlex Uriarte\t2020-03-20 08:15 Pil-pilean\nHerria gaixorik dago eta maite dogun dana, aldiz, arduratuta.\nBildurra sentipen poteretsua da. Emozino mental bat dalakoan nago ze harengandik babesteko bide bakarra arrazoimena da, horrek beti funtzionetan ez dauen arren. Ni, behintzat, gauza burubako edo aldrebes frankok bildurtzen nabe, baina askozaz inportanteagoak diran beste hamaikatxugaz, ostera, uzua galdu egin dot.\nKasurako, beti ikaratu izan nau heriotzeak, uzu-ikarea sortzen deust horretan pentseteak: ez norberaren heriotzean, ingurukoenean baino. Hori dala-eta, egun baten, arpegia erakustea erabagi neban: izen bat ipini neutson, ia-ia data bat, itxura eri zein gotortu bat eta, ostean, jakitunek idetenfiketan dituen fase horreek danak igaro nituan. Burrukan egin neban, gitxi eretxi egin neban, ezeztau egin neban eta negar egin neutson. Baina, azkenean, ha asumiduten, itxaroten, onartzen eta eskertzen amaitu neban. Ze, haretatik zeozer ikasi baldin baneban, ondokoa litzake, sarritan, heriotzea bera dala salbau ahal gaituan bakarra, ganerako guztiak ezin dabenean. Holantxe galdu neutson bildurra heriotzeari: zentzu bat emonaz.\nDana dala, badira erabat ikaratzen naben beste auzi batzuk. Horreetako batzuk nik bilatzen ez dodan iluntasuna edo bakarrik nagoala ordura arte egundo entzun bako zaratak dira. Orain dala egun batzuk, dutxan nintzala, nire txakurra ahausika has izan. Ezelako arrazoi edo azalpen barik, nire egunen akabua gauzatu zan: nonor gure etxean sartu eta ni aurretik eroateko puntuan egoan. Baleiteke emozino-thriller hau oraintxe irakurten nabilen elabarri baltzagaz zuzenean lotua egotea, baina kontua da dutxatik arineketan urten behar izan nintzala, oraindino xaboiz kokoteraino igurtzia, hortz-haginak ezin gehiago estututa, etxea goitik behera arakatzera, lasai geratu naiten. Ordura arte, dana zan tensinoa. Ordutik aurrera, dana zan norbera barregarri sentidutea. Baita apur bat lerdo be —guztia esango dogu—. Baina autortu behar dot kostau egiten jatala bildur partikular hori atzean lagatea, ezelako logikarik ez daukalako: irrazionala da. Eta hori, nire garunean, arazo larria da.\nHerria gaixorik dago eta ha maite doguna, aldiz, arduratuta. Ikaraldi bat bizitea subertau jaku, gure aurrean dagoana ezezaguna dalako. Edo, akaso, ez hainbeste. Mundua abisetan ibili jaku: aldaketa klimatikoa, sute kontrolagatxak, uriola latzak, habitat suntsituak… eta, orain, naturatik gure gorputz ahalguztidun nahiz orojakileetara igaro dan tenorean, hasi gara arduratzen eta kontua modu serioan planteetan. Baina ez da deus pasetan. Biziak beti abisetan dau: abisu batzuk, jakina, ganerakoak baino ozenagoak dira. Eta, tira, orain ez jaku honetaz dakieneri entzutea besterik geratzen, laguntzeko prest dagozanei eskerrak emon eta, ahal dan neurrian, eskerrak emon. Beno, hori dana eta geurean bizi —izan— dogun kudeaketa publikoa ze makurra, eskasa eta kapitalistea izan dan ez ahaztu. Hori be bai.\nGure uri, herri, auzune zein atarietan egitasmo zinez atseginak atzemon doguz, besteak beste, umeak jagoteko aurkezten diran ikasleak, adineko jenteari erosketak egiten deutsiezan edo bisitan joaten jakezan lanbakoak, erosten dabena aldamenekoakaz konpartiduten daben bizilagunak. Ze, uzuaren aurrean, logikea gailentzen da; logikea eta auzolana. Baina ez Euskadi, auzolana edo pareko esloganen pean, benetako auzolana baino. Isilpekoa. Anonimoa. Bihotzetik datorrena. Mundura doana.\nHonetatik be, seguru asko, urtengo dogu; urten ez eze, alkarrengandik hurrago eta munduaz bere osotasunean maiteminduago, ze gizakiak, bere irrazionaltasunean, inkontzientzian zein ardurabakotasunean, beti topetan dau arrazoiren bat, poteretsuenari bueltea emoteko. Baita bildurrari berari be. Eta, oraingo honetan be, ez da bestelakorik izango.


Oreka eta egonkortasuna sistema elektromekaniko batean (II)\nAngelu txikien hurbilketa\nPartikula kargatu bi eskegita daude irudiak erakusten duen bezala. Biek dute karga bera baina aurkakoa, eta erakarri egiten dira. Harien artean xo distantzia dago eta euren luzera d da. Partikulen masak m dira eta kargak ± q.\nPartikulen arteko x distantzia q kargaren araberakoa da: karga handitzean distantzia gutxitzen da, eta modu jarraian gutxitzen da, baina q kargak balio kritiko bat gainditzen badu, qc, sistemak aldaketa laster bat jasaten du eta oreka-egoera posible bakarra du, izan ere, x=0.\nAurkako kargak erakarri egiten dira, eta orekan x distantziara gelditzen dira. Hariek bertikalarekin osatzen duten angelua θ da.\nPartikulek jasaten dituzten indarrak hiru dira:\nHariak egiten dion tentsioa, T .\nBeste kargak egiten dion erakarpen elektrikoa, Fe=q·q/(4πε0·x2)\nEkuazio biak zatituz, hariaren T tentsioa eliminatzen da:\nBaina θ angelua partikulen arteko x distantziaren menpekoa da (ikusi lehen irudia):\nAngelua ordezkatuz, honako ekuazioa geratzen da, eta bertatik orekako x posizioa kalkula daiteke:\nKarga biek osatutako sistemaren energia potentzial osoa bi energia potentzialen batura da: alde batetik energia potentzial grabitatorioa (kargek altuera bat igotzen dute: d-d·cosθ), eta bestetik energia potentzial elektrostatikoa, baina hori negatiboa da, indarra erakarlea delako:\nOreka-posizioa egonkorra da energia potentziala minimoa bada posizio horretan, eta ezegonkorra maximoa bada.\nBeraz, egonkortasuna erabakitzeko Ep(x) energia potentzialaren bigarren deribatuaren zeinua kalkulatu behar da posizio horretan: positiboa bada egonkorra izango da eta negatiboa bada ezegonkorra.\nEsaterako d>>x0 denean, θ angelua oso txikia da eta kalkuluak asko sinplifikatzen dira honako hurbilketak eginda: tanθ≈sinθ≈θ\nOrekako x posizioa kalkulatzen duen ekuazioa asko sinplifikatzen da, eta honela geratzen da:\nEkuazio hori ekuazio kubiko bat da, eta bere soluzioak kalkulatzeko:\nEnergia potentziala hurbilduta:\nPartikulen q karga handitzen badoa, orduan maximoa eta minimoa hurbiltzen doaz eta azkenean (kargak qc balio kritiko bat atzematen duenean) elkar topo egiten dute. Kasu horretan puntu hori inflexio-puntua da, energia potentzialaren bigarren deribatua ere nulua delako.\nEkuazio horretatik x bakan daiteke eta ekuazio kubikoan ordezkatu, oreka-posizioak egonkorrak diren edo ez erabakitzeko:\nPartikulen kargak balio kritiko hori gainditzen badu (q>qc) partikula biak erdian elkartzen dira: x=0.\nPartikulen masa: m=0.001 kg\nPartikulen karga: q=13·10-9 C\nHariaren luzera: d=1.0 m\nHarien goiko muturren arteko distantzia: x0=0.2 m\nEkuazio kubikoaren soluzioak kalkulatu behar dira:\nHona hemen bere soluzioak:\nx1= -0.0362, x2=0.195, x3=0.0447 m\nLehenengo soluzioa ez da fisikoki posiblea, bigarrena energia potentzialaren minimo bat da (oreka posizio egonkorra) eta hirugarrena energia potentzialaren maximo bat da (oreka posizio ezegonkorra).\nKarga kritikoa (qc) eta orekako separazioa (bigarren soluzioa) honakoak dira:\nPartikula bien karga, kritikoa baino handiagoa bada (q>qc) biak elkartzen segituko dute, x=0 posizioraino iritsi arte.\nErrealitatean partikulek tamaina dute eta ezin dira posizio berean egon.\nFinkotzat hartu dira:\nPartikulen masa, m=0.001 kg\nHarien luzera, d=1.0 m\nHarien goiko muturren arteko distantzia, x0=0.2 m\nPartikulen q karga, desplazamendu-barrari eragiten, eta unitateak 10-9 C.\nPartikula biak adierazten dira oreka posizio egonkorrean eskegita.\nApplet-aren eskumako aldean energia potentziala grafikoki adierazten da partikulen arteko x separazioaren menpe. Maximoa eta minimoa ere erakusten dira, existitzen direnean.\nSistema bati kanpo-aldagai jakin batzuk aplikatzen bazaizkio, eta hala ere, sistemaren egoera posiblea ez bada bakarra, alegia zenbait egoera egonkor eta ezberdinetan egon badaiteke histeresi fenomenoa gertatzen dela esaten da. Baldintza horietan sistemaren iragana ere kontutan izan behar da, alegia egoera horretara nondik iritsi den.\nAdibide tipiko bat da, material ferromagnetiko baten magnetizazio-erantzuna, kanpotik eremu magnetiko bat aplikatzen zaionean.\nOrri honetan azaltzen den sistema fisikoa partikula kargatu bi dira, harietatik eskegita eta orekan, x separazioa dutelarik. Aldatzen den parametroa partikulen q karga da, eta zenbait kasutan kargaren balio kritikoa atzematen denean sistemaren portaerak aldaketa laster bat du. Bestalde, sistemaren portaera ez da berdina karga handiagotzen goazenean eta txikiagotzen goazenean.\nAtal honetan egoera errealagoa aztertuko da, eta partikula biak ez dira puntu soilak, aldiz, tamaina finitua dute. Hala ere, r erradiodun esferak izango diren arren isolatzaileak izango dira eta karga osoa bere zentroan, puntu batean, kokatuta izango dute, horrela karga batak besteari eragindako polarizazioa saihesten da eta biak kontaktuan jartzen direnean deskargatzea eragozten da.\nBeraz, karga puntualen eta r erradiodun esferen arteko diferentzia da, karga puntualen arteko distantzia minimoa zero dela, baina esfera zurrunen arteko separazio minimoa 2r.\nAurreko atalean ikusi denez:\nPartikulen karga kritikoa gainditzen ez bada (0<q<qc bada) oreka-posizio bi daude, bata egonkorra eta bestea ezegonkorra.\nq=qc denean, oreka-posizio biak elkartu egiten dira eta inflexio-puntua osatzen dute.\nKarga kritikoa gainditzen denean (q>qc) ez dago oreka-posiziorik, x>0 eskualdean.\nOndoko grafikoak erakusten du Energia potentziala q-ren menpe eta x-ren menpe: Ep(q, x).\nAzpiko grafikoak erakusten du, (kargen balioak ez badu karga kritikoa gainditzen, alegia oreka-posizio bi existitzen direnean)\nUrdinez, oreka-posizio egonkorrak: x1\nGorriz, oreka-posizio ezegonkorrak: x2\nJoan gaitezen esferen karga handitzen (q=0-tik abiatuta) eta azter dezagun nola aldatzen den euren arteko x separazioa. Sistemaren portaera honakoa da: ABCDEA. Alegia, aldaketa laster bi gertatzen zaizkio: BC eta DE. Orduan, ikusten denez, joaneko bidea, karga 0-tik qc-raino handitzen ari den bitartean (AB) eta itzultzeko bidea, karga qc-tik 0-raino gutxitzen ari den bitartean (BCDEA), ez dira bide berdinak. Ondoren azalduko dira ibilbide osoaren atal guztiak:\nKarga handitzen doanean separazioa gutxitzen doa: karga 0-tik abiatuta eta qc-raino eta separazioa x0-tik xc-raino. Hona adierazpenak:\nSistemaren portaera deskribatzen du kurbaren AB zati urdinak, alegia oreka egonkorreko posizioak. Energia potentzialaren grafikoa irudikatzen bada:\nEsferen q kargak balio kritikoa gainditzen duenean (qc), aldaketa lasterra gertatzen da (BC). Karga puntualak balira separazioa nulua izango litzateke, baina esfera zurrunak direnez euren separazioa x=2r da. Karga handitzen segitu arren separazioa konstante mantenduko da.\nKarga gutxitzen bada separazioa ez da aldatzen, zeren x=2r posizioak energia potentzial txikiagoa baitu oreka egonkorreko posizioak baino. Ondorengo grafikoak erakusten du:\nOndorengo irudiak erakusten duenez, posizio horren (x=2r=4.0) eta oreka-posizio egonkorraren artean (eskumako minimoa) maximo bat dago, eta horrek eragozten dio sistemari oreka posizio egonkorra atzematea.\nKarga gutxitzen jarraitzen bada, azkenean sistema D posizioraino iristen da. Posizio horretan energia potentzialak maximo bat dauka justu sistemaren separazioa x=2r denean. Oreka posizioak kalkulatzeko erabiltzen den ekuazio kubikoan x=2r ordezkatu, ebatzi eta ql kalkula daiteke:\nKarga gutxitzen jarraitzen bada, q<ql , beste aldaketa lasterra gertatzen da: DE. Separazioa bat batean handitzen da oreka egonkorreko posizioraino: ql.\nEkuazio kubikoaren soluzioetako bat x=2r da, eta beste biak aurkitzea ez da zaila: dei diezaiegun a eta b\nEzezagun biko (a eta b) eta ekuazio biko sistema ebazten da:\nSoluzio positiboari dei diezaiogun xl\nSistema E puntura iristen den unetik aurrera, karga gutxitzen jarraitzen bada, A posiziorantz abiatzen da, kurba urdinaren gainetik, alegia oreka egonkorreko posizioetatik.\nHarien luzera: d=1.0 m\nHarien goiko muturren separazioa: x0=0.2 m\nEsferen erradioa: r=2 cm =0.02 m\nLehen aldaketa lasterra B puntuan gertatzen da. Puntu horretako karga, qc karga kritikoa eta xc separazio kritikoa, aurreko atalean kalkulatu dira.\nBigarren aldaketa lasterra D puntuan gertatzen da, eta E punturaino iristen da.\nD puntuan separazioa hau da: 2r=0.04 m, eta esferen karga ql:\nE puntua oreka egonkorreko posizioa da, ql karga berarekin, eta separazioa:\nPrograman finkotzat hartu dira:\nHarien goiko muturren separazioa, x0=0.2 m\nEsferen r erradioa (cm-tan), desplazamendu barrari saguaz eragiten.\nHasteko, esaterako, aktiba bedi Histeresia izeneko botoia.\nEzkerrean, partikula biak eskegita irudikatzen dira adierazitako parametro guztiekin, eta eskuman oreka-posizioen kurba. Programak partikulen karga handitzen du etengabe, eta sistemaren portaera ikus daiteke. Gero partikulen karga gutxituz doa eta berriz ere itzuli egiten da. Aldaketa laster bi behatzen dira: bata, joanekoan, q=qc denean (B puntua), eta bestea itzulikoan x=2r denean (D puntua).\nKurba urdina, oreka egonkorreko separazioak dira, x, baina q<qc denean soilik gertatzen da.\nKurba gorria, oreka ezegonkorreko separazioak dira, x ere bai, baina q<qc denean soilik.\nBestelako ikuspegi bat izateko aktiba bedi Potentziala botoia.\nOraingoan, azpiko aldean, esfera biak erakusten dira oreka-posizioko distantzian kokatuta, eta gaineko aldean energia potentzialaren kurba. Esferen karga handitu ahala separazioa gutxituz doala ikusten da eta energia potentzialaren kurba aldatuz. Sistemaren egoera beti da energia potentzial minimoari dagokiona, esfera biak ukitzen ari direnean ere bai: x=2r.\nPartikulen q karga 10-9 C-eko unitateetan adierazten da.\nEnergia potentziala, Ep(x), 10-6 J-ko unitateetan.


Mintzalagun, maiatzaren 31n zatoz Izarrara! – Egizu elkartea\nBazkarian izena emateko epea maiatzaren 6tik 23ra egongo da zabalik, herri bakoitzeko mintzalagunen dinamizatzaileen bidez egizugetxo@gmail.com helbidera idatzita edo 619935541 zenbakira deituz. Autobusa+bazkaria 25 euro izango dira! Autobusak lau geldialdi egingo ditu, Sopela goizeko 9:30etan, Algorta 9:45etan, Santutxu 10:00etan eta Txorierri 10:15etan. Etxera buelta arratsaldeko 20:00etan izango da eta aipatutako herri guztietatik pasako gara.\n– See more at: http://www.mintzalaguna.org/mintzalagun-maiatzaren-31n-zatoz-izarrara/#sthash.gPJ7QO01.dpuf\nasier barruetabeña2014-05-07T08:44:59+02:002014-05-07|berbalagunok, egizu, gurasolaguna, gurasolagunak, irteerak, kultur jarduerak, kultura|0 Comments


Erizaintza-diagnostikoak. Definizioak eta sailkapena 2009-2011 - Azkue Fundazioa- Euskara sustatzen\nHasiera • Euskararen Etxea • Mediategia Eta Liburutegia • Liburutegia • Erizaintza-diagnostikoak. Definizioak eta sailkapena 2009-2011\nErizaintza-diagnostikoak. Definizioak eta sailkapena 2009-2011\nGertatu den nahiz gerta litekeen osasun-arazo edo bizi-prozesu baten aurrean pertsona, familia edo komunitate batek emandako erantzunari buruzko irizpen klinikotzat hartzen da erizaintza-diagnostikoa, zeinak oinarri egokia ematen baitu erizainak lortu nahi dituen emaitzak lortzeko erizaintzako jarduera egokiak hautatzeko.\nErizaintza-diagnostiko zuzen eta baliozkoei esker, tratamenduarekin lortu nahi diren eraginak lortzeko jarduerak hautatzen dira eta emaitzak ere zehazten dira. Erizaintza-diagnostikoak giltzatzat hartzen dira ebidentzian oinarritutako erizaintza profesionalaren etorkizunerako eta pazienteen beharrak eraginkortasun handiagoz identifikatzeko eta haien babesa ziurtatzeko. Pazienteen osasun-artxibo elektronikoak areagotzen ari diren aro honetan, erizaintzako terminologia estandarizatuek (hala nola NANDA-I, NIC eta NOC) aukera ematen dute osasun-erakundeetan (bakoitzaren barruan nahiz denen artean) sistematikoki aztertzen diren erizaintza-datuak biltzeko eta ezinbesteko datuak ematen dituzte errentagarritasun ekonomikoa aztertzeko eta ikuskapena egiteko.\nErizaintza-diagnostikoak. Definizioak eta sailkapena, 2009-2011 lana NANDA-I-eko Diagnostikoak Garatzeko Batzordeak erizaintza-diagnostikoetarako garatutako behin betiko gida da. NANDA-I-ek estu-estu aztertzen ditu erizaintza-diagnostiko guztiak, irizpide zorrotzak oinarri hartuta, ebidentzia-mailaren sendotasuna adierazteko.\nDiagnostiko bakoitzak atal hauek ditu: etiketa edo diagnostikoaren izena, definizioa, ezaugarriak, arrisku-faktoreak eta diagnostikoarekin erlazionatutako faktoreak. Diagnostiko askori buruzko informazioa erantsi da, zenbait terminoren bidez; esaterako, arriskua, eraginkorra, ez-eraginkorra, narriatua, desorekatua, nork bere burua zaintzeko gaitasunaren urritasuna, prestasuna, asaldatua, murriztua, etab.\n2009-2011 edizioa kontzeptuen arabera antolatua dago, II. Taxonomiako eremuak oinarri hartuta, hau da, Osasuna sustatzea, Nutrizioa, Kanporatzea eta trukea, Jarduera/Atsedena, Hautematea/Ezagutza, Autopertzepzioa, Rola – Harremanak, Sexualitatea, Aurre egitea / Estresa jasatea, Bizitza-printzipioak, Segurtasuna/Babesa, Erosotasuna, Hazkuntza/Garapena. Atalburu berriak ditu ‘Irizpen kritikoa eta balioespena’ eta ‘Diagnostiko egokia nola identifikatu’ ataletan, bai eta erizaintza-diagnostiko guztietarako iturri nagusiak ere. Lanarekin batera eskaintzen den webgunean, NANDA-I-en iritzi eta txostenak, Power Pointeko aurkezpenak eta ikasleek egindako galderarik ohikoenak bildu ditugu.\n– 2009-2011 edizioa kontzeptuen arabera antolatua dago\n– Atalburu berriak ditu ‘Irizpen kritikoa eta balioespena’ eta ‘Diagnostiko egokia nola identifikatu’ ataletan.\n– Diagnostiko bakoitzarentzako iturri nagusiak eta ebidentzia-maila\n436 or., 17 x 24 zm


Hizkuntzearen ganeko mitoak (I)\nArdi Txikia Beti Bildots\t2015-10-22 15:37\nMutiltxu jaiobarriek, antza, a esaten ei eben negar batean; neskatotxuek, ostera, e. Bitxia, ezta? Bada, euki eban eragina: Aranaren izendegiaren oinarria da a letra maskulinoa dala, eta e letrea, femeninoa.\nAgurrik ez, Paris\nArdi Txikia Beti Bildots\t2015-10-07 15:51\nParisetik joanda bere han geratu naz, eta Paris neugaz ekarri dot.\nArdi Txikia Beti Bildots\t2015-09-25 02:16\nZenbat aldatu diran gauzak... eta zelan gustetan jakun, halan be, etxera bueltauta hango janaz bete-bete egitea.\nArdi Txikia Beti Bildots\t2015-09-14 11:49\nBarrioko bisitari udatiar bihurtu diranentzat, Barrio oporraroa da, eguneroko langintzan begiak itxita gogoratzen dana.\nBidaia bat umezarora\nArdi Txikia Beti Bildots\t2015-08-29 16:53\nInoz alkarrizketa etnografikoren bat egiten badeuste, urteetan gora egin eta gazteai gure bizimodua zer izan zan interesau eta euren adindunen ohiturak batu eta gaika antolatzen baditue, umeen jolasen barruan sartuko dira masusta-batzeak.\nAtxagaren piztia batzuk\nArdi Txikia Beti Bildots\t2015-08-11 17:18\nPatri Urkizuk dinoanez, Atxagak animalienera joten dau Obabatarrek ulertu ezin dituan jazoerak azalduteko; halan, umea basurde bihurtuten da, edo muskerra belarritik sartuta zoratu egiten da bat.\nArdi Txikia Beti Bildots\t2015-07-29 18:05\nArgi geratu jatzu oporretan gagozala eta, zu, beharrean zabizan hori, zeu zarala lan eta lan dabilen bakarra?\nMariasun Landaren animaliak\nArdi Txikia Beti Bildots\t2015-07-14 00:45\nKuriosoa da, Mariasun Landaren poetikan ez dago otsorik.\nYoutuben sartzeko arrazoi berezia\nMundua Konpondu Guran\t2015-07-07 19:04\nBagilaren akabuko zapatua egun berezia da Zamudion. Lagatzu euskara alkarteak bere eguna ospatuten dau jai erraldoia antolatuz.\n'Ezer berririk ez da'\nArdi Txikia Beti Bildots\t2015-06-30 16:03\nAhaztuta neukan plazer handia dala hurreko musikari eta lagunakaz bat eginda sormen-ariketak egitea... eta plazer handiagoa dala eurak joten ikustea.\nA zelako tristurea!!!\nMundua Konpondu Guran\t2015-06-22 19:51\nGura dabena esango dabe Gure esku dago ekimenaren arduradunek, baina ekitaldi publiko baterako areto handia hartuten danean bete egin behar da bai ala bai.\n‹‹ Aurrekoak 1 2 3 4 ... 24 25 26 27 28 29 30 31 ... 79 80 81 82 Hurrengoak ››


[Bideoa] Xingoladun ikurrina eta loreak Saldise oroitzeko : Oarsoaldeko Hitza\n[Bideoa] Xingoladun ikurrina eta loreak Saldise oroitzeko\n40 urte bete dira gaur Karlos Saldise hil zutela. Talde ultraeskuindar parapolizialek hil zuten etxe atarian, arratsean, gaurko egunez, 1980an. Ez da ikerketarik, ezta aitortza ofizialik izan, baina 40 urte hauetan hutsik egin gabe oroitu dute Saldise bere herrikideek.\nKarlos Saldiseren omenez ikurrina eta lore sorta.\n40 urte bete dira gaur Karlos Saldise hil zutela. Talde ultraeskuindar parapolizialek hil zuten etxe atarian, arratsean, gaurko egunez, 1980an. Ez da ikerketarik, ezta aitortza ofizialik izan, baina 40 urte hauetan hutsik egin gabe oroitu dute Saldise bere herrikideek. Gaur, 40 urte geroago, hala egin dute. Goizean goiz xingoladun ikurrina eta lore sorta ziren bere etxea zenaren atarian, duela 40 urte zerraldo utzi zuten leku berean.\nAtzo gauean ere egin zuten hura oroitzeko ekimena. Kiroldegia Altamirarekin lotzen duen igogailuaren pasarelan Karlos Saldiseren irudia duen pankarta handia zabaldu zuten bengalen argiekin lagunduta hainbat lagunek.\nUrteurrenaren harira antolatu duten egitarauaren barruko hitzorduetako bat baino ez da izan hori, egitarau zabala prestatu baitu Karlos Saldise: maitasun bulkadez askatasunera herri batzordeak lezoarraren ibilbidea eta konpromisoa aitortu eta oroitzeko.\nBihar eta etzi artean egingo dituzte ekitaldi nagusiak, hiru guztira, Saldise zena oroitzeko. Kultur ikuskizuna antolatu dute bihar; 19:30ean izango da Gezala auditorioan. Karlos Saldise: Herriari loturiko bizitza betea goiburuarekin, Karlosen bizitzari buruzko ikus-entzunezkoa osatu dute, eta olerkiekin, dantzarekin eta abestiekin atondu. Ikuskizunaren ostean, otordutxoa ere antolatu dute herri batzordeko kideek. Ikuskizunaren bidez Saldiseren bizitza, entzuten zuen musika, bere konpromisoa borroka soziala eta politikoarekin jarriko dute agerian.\nEtzi berriz, omenaldi ekitaldia eta herri bazkaria egingo dituzte, eta horiekin amaituko dute Saldiseren omenezko egitaraua. 12:30ean egingo dute ekitaldi nagusia Saldiseren omenezko oroitarriaren aurrean eta agurra dantzatu, lore eskaintza egin eta hitzartzeekin osatuko dute. Herri bazkariaren txanda helduko da gero; Lezoko ikastolaren jangelan izango da eta bazkarirako txartelak Tiñelu elkartean eskura daitezke, helduenak 25 euroan eta haurrenak, 7 euroan.\nHilketatik 40 urte bete direnean, Saldise oroitu nahi dute, haren bizitza, haren bidea eta haren konpromisoa eta horretara deitu dituzte lezoarrak: «Karlos laguna zen, militante bat, herrikidea, langile bat eta desagerrarazi egin zuten, hil egin zuten; ikustea berriz ere berpiztu dela gertatu zenaren injustizia hori ederra da, bere oroimena, bere bizitza berreskuratzea delako».\nOndoko bideoa Piztu Lezo iniziatibarena da.\nErlazionatutako edukia“Bizi balitz, gaur Karlos gure ondoan izango zen, egungo borroketan buru-belarri”Utzi zuen arrastoari aitortza


Ez elikatu munstroa kanpainak paper-zapiak komunetik botatzeak dakartzan ondorioak ezagutaraziko ditu\nEuskadin, guztira, 2.400 tona paper-zapi bota ziren komunetik 2015ean, saneamendu-sistemetan garrantzi handiko ondorioak eraginez. Zuntzez egindako produktu hauek ez dira garaiz disolbatzen edo disgregatzen, eta ondorioz, butxadura eta matxura larriak sorrararazten dituzte saneamendu-sarean, instalazio horien kudeaketan -punpaketa-estazioetan nahiz Hondakin Uren Araztegietan (HUA)- urtero milioi bat eurotik gorako gainkostua eraginez.\nArazoari aurre egiteko, Uraren Euskal Agentziak (URA) eta Euskadiko zazpi ur partzuergo eta mankomunitatek (Bilbao Bizkaia Ur Partzuergoa, Gasteizko Udal Urak –AMVISA-, Añarbeko Urak, Arabako Errioxako Ur Partzuergoa, Busturialdeko Ur Partzuergoa, Kantauriko Urkidetza eta Txingudiko Zerbitzuak) 2016. urte osoan egingo den sentsibilizazio-kanpaina bat abiarazi dute, paper-zapiak komunetik botatzeak dakartzan ondorioak ezagutarazteko eta hondakin horiek saneamendu-sarean eragiten dituzten butxadurak saihesten lagunduko duten ohitura arduratsuagoak bultzatzeko asmoz. Ekimena Aclima Euskadiko Ingurumen Klusterrak koordinatu du.\nSentsibilizazio-kanpaina berri hau, bi erakundeek ‘hiri-arroetako kutsadura difusoaren' erronkari aurre egiteko bultzatu duten ‘Herritarren ohiturak eta urgaineratutako kutsatzaileak’ deritzon hedapen handiagoko proiektuaren barruan mamitu da. Proiektuak hiri-eremuetako etxeetan eta hirugarren sektorean sortu eta uren saneamendu eta tratamendu sistemei nahiz ingurunerako isurketaren kalitateari eragiten dieten kontrolik eta asmo txarrik gabeko hondakin-isurketak diru ardatz, nagusiki.\n“Ez elikatu munstroa” kanpaina ofizialki aurkeztu du gaur, Ana Oregi Eusko Jaurlaritzako Ingurumen eta Lurralde Politikako sailburuak. Ekitaldia Galindoko Hondakin Uren Araztegian (Sestao) egin da, Ricardo Barkala Bilbao Bizkaia Ur Partzuergoko presidentea, Pedro María Barreiro erakunde honetako zuzendaria, Xabier Caño Aclimako presidentea eta ekimenean parte hartu duten gainontzeko erakundeen ordezkariak tarteko zirela.\nKanpaina komunikabideen bitartez gauzatuko da, eta webgune aktiboa eta sare sozialetan (Facebook, Twitter eta Instagram) presentzia sendoa izango du, komunaren erabilera egokiari buruzko informazioa eta era askotako gomendioak emateko asmoz. Kanpainaren irudia eta mezua motion graphics formatuan landutako bideo batean ere bildu dira, arazoari buruzko eta, eguneroko ohituretan aldaketa txiki batzuk eginez gero, eman dakiokeen konponbideari buruzko kontzientziazio eta sentsibilizazio mezua era didaktikoan zabaltzeko asmoz.\nUNESCO Etxea era gehitu egin da kanpaina honetara, ura eta saneamenduari buruzko Garapen Iraunkorrerako 6. Helburuarekin lotuta dagoena, hain zuzen ere, 2030 urterako poluzioaren murriztapena4ren bitartez, isurketaren ezabapenaren bitartez eta material-deskargaren minimoaren murriztapenaren bitartez uraren kalitatea hobetzea helmuga mundialarekin.


Gaztetxoenek hartu dute euskararen aldeko lekukoa - Azpeitia - uztarria.eus\nGaztetxoenek hartu dute euskararen aldeko lekukoa\nUztarria.eus 2017-04-04 19:22\n20. Korrika Azpeitira iristeko atarian, herriko gaztetxoenek Korrika Txikian hartu dute euskararen aldeko lekukoa gaur, hilak 4, arratsaldean. Ilusioz eta pozez, 16:00etan ekin diote Azpeitiko ikastetxeek eta Gazteria Sailak antolatutako egitasmoari igerileku aurretik. Handik, anbulatorio ingurura abiatu dira eta ondoren, San Martin egoitza parera, bizkor-bizkor. Artzubiko zubian aurrera, Alde Zaharreko kaleetatik igaro dira, euskararen aldeko festari bukaera plazan emateko. Ibilbidean zehar, guztira zazpi lekuko aldaketa egin dituzte Azpeitiko Ikastola Ikasberriko, Iraurgi Ikastetxeko, Azpeitiko Ikastola Karmelo Etxegaraiko eta Txiki Txoko zein Iturri Txiki ludoteketako haurrek eta hezitzaileek, Korrika Txikia ikustera hurbildu diren dozenaka herritarren begiradapean.\nGiro ederrean eta kantuan eman diote amaiera aurtengo Korrika Txikiari, Juan Antxieta Musika Eskolako ikasleek eta irakasleek lagunduta. Behin betiko, Ikusi mendizaleak eta Gure aberria kantuak abestu dituzte, besteak beste, eta dantzarako tartea ere hartu dute plazan bildu diren lagun guztiek.\nGainerako herritarrek 20. Korrika noiz iritsiko zain gelditu beharko dute, euskararen alde korrika egiteko.


Urtarriletik otsailera 254 milioi euroko superabita lortu du EAEk - Ekonomiaren KZ\nUrtarriletik otsailera 254 milioi euroko superabita lortu du EAEk\nEuskadik BPGren % 0,33ko superabita izan du urteko lehen bi hilabeteetan, 254 milioi euro guztira. Zifra horrek hamar aldiz biderkatu du iazko aldi berekoa, 23 milioi eurokoa (BPGaren % 0,03). Ogasun Ministerioak ostiral honetan argitaratutako datuen arabera, Euskadik ez ezik, beste bederatzi erkidegok ere aurkeztu dute superabita aldi horretan: Andaluzia, Aragoi, Asturias, Kanariak, Kantabria, Gaztela eta Leon, Galizia, Nafarroa, Errioxa.\nOro har, autonomia-erkidegoen defizita % 77,3 murriztu zen -331 milioiraino, BPGaren % 0,03ra- diru-sarreren martxa onari esker. Gizarte Segurantzari dagokionez, defizita 1.130 milioikoa izan zen otsailean, BPGren % 8,8 eta % 0,09 gutxiago, gizarte-prestazioen gastuak behera egin baitzuen.\nBestalde, Espainiako administrazio publikoek – Tokikoak alde batera utzita – 11.741 milioi euroko defizita metatu zuten urteko lehen bi hilabeteetan, 2021eko aldi berean baino % 39,3 txikiagoa eta BPGaren % 0,9aren baliokidea.\nDefizitaren zuzenketa hori diru-sarreren % 9,4ko igoera handiari eta gastuen % 1,8ko murrizketari esker egin ahal izan da. Finantza-erakundeentzako laguntzen eragina baztertuta, defizita 11.439 milioikoa da, 2021ean baino % 40,8 gutxiago eta BPGaren % 0,88aren baliokidea.\nZerga-bilketa, gora inflazioaren eraginagatik\nAdministrazio guztien zerga-bilketa indartsu handitu zen bi hilabete horietan, % 16,4, 35.385 milioira iritsi arte; gastuen artean, berriz, gizarte-prestazioen murrizketa nabarmendu zen. Defizit gehiena, ohikoa den bezala, administrazio zentralean kontzentratzen zen, 10.280 milioi guztira, BPGren % 38,3 eta % 0,79 gutxiago, diru-sarrerak % 16,2 handituta – Bilketak bultzatuta, % 18,1 egin du gora –, eta beste administrazio batzuetara egindako transferentziak murriztu egin dira.\nOgasunak ere aurreratu ditu ostiral honetan hirugarren hiruhilekoko Estatuko aurrekontu-betearazpenari buruzko datuak, 5.811 milioi euroko defizita erakusten baitute, 2021eko aldi berean baino % 60,4 gutxiago eta BPGaren % 0,44. Zuzenketa hori diru-sarreren martxa onari lotuta dago, 54.114 milioi eurora iritsi baitziren, % 17,2 gehiago, zerga-bilketaren gorakadari esker (46.785 milioi, % 1,2 gehiago).\nBi hilabete horietan, BEZak 25.676 milioi bildu zituen, % 18,5 gehiago -argindarraren gaineko zerga jaitsi arren-; PFEZak, 12.892 milioi, % 22,2 gehiago; eta sozietateen gaineko zergak, 1.356 milioi, % 11 gehiago. Gastuei dagokienez, % 1,5 murriztu ziren, 59.925 milioira arte, KOIren abalei emandako bermeen kontabilitate-efektuagatik; izan ere, bitarteko kontsumoak ( % 44,8), soldatapekoen ordainsaria ( % 4,2) eta zorraren interesak ( % 5,7) gehitu ziren, besteak beste.\n← Emakume gutxiago euskal nekazaritzan\nEuskadik dagoeneko kudeatzen ditu dagozkion Europako maileguen % 67 →\nAsteazken honetan elektrizitateak marka berria lortuko du bere prezioan\nAmiantoagatik langile bati kalte-ordaina ematera kondenatuak


IRRATIEN TARTEA: historia, osasun eta festa kontuak, Esan Erran eta Halabedi irratietatik - Arrosa\nJoan den asteburuan Arabako Biltzar Nagusietan egindako Lur Jareen Batzarraz hizketan hasi dugu gaurko irratien tartea. Hamabostean behin bezala, Esan Erran irratiko Lur Gil eta Halabediko Jon Aranburu batu baitzaizkigu. Bilkura horrez gain, Errioxako herritarrek mamografia autobus bat eskatzeko bildu dituzten sinadurez eta Martxoak 3 elkarteak San Frantzisko eliza erabiltzeko lortu duen baimenaz hitz egin du Aranburuk. Gilek, berriz, joan den asteburuan Gaskuen izandako Santurbe erromeriari buruzkoak eta ekainaren 11n egingo duten Larraintzarko ikastetxearen 50. urtemugako festaren ingurukoak ekarri ditu.\nPosted in ZebrabideaTagged #50 urte #araba #basaburua #batzar #errioxa #erromeria #esan erran #gaskue #Gasteiz #halabedi #historia #ikastetxe #irrati #jon aranburu #larraintzar #lur gil #lur jare #mamografia #osasun #portada #santurbe #tarte #ultzama\nar. Mai 31 , 2016


Urtero moduan, gaurkoan Errekalde eta Ametzolara gatoz berriro ere, Santi Brouard eta Josu Muguruzaren erailketen urteurrenean. Orain 33 eta 28 urte, haien militantziagatik, erakutsitako munta politiko bereziagatik eta zuten kalitate humanoagatik erailak izan ziren bi gizon oroitzera gatoz. Biak ala biak nabarmendu ziren zuten karismagatik, altruismoagatik eta Euskal Herriko gatazka politikoari irtenbide justu eta demokratiko bat ematearen aldeko jarreragatik. [...]\n“Orain presoak!” lelopean Bakearen Artisauek abenduaren 9rako Parisen egin duten manifestazio deialdiarekin bat egiten du Egiari Zor Fundazioak\nPasa den apirilean, Bakearen Artisauek, argi erakutsi zuten haien lanaren bidez betikotutako gatazkak konponbidean jartzeko korapiloak askatzea posible dela, armagabetzea nazioarteko estandareen arabera bururaino eramanaz. Orain, ekimen berri batean parte hartzeko deialdia luzatu diote Euskal Herriko jendarte zabalari, euskal presoen auzia behin-betiko konponbidean jartzeko eta salbuespenezko legedia ororekin behin-betiko amaitzeko. Egiari Zor Fundazioaren izenean ere, mobilizazio horretan parte hartzeko deia luzatzen dizuegu.\nAbenduaren 9ko manifestaldiak Frantziar Estatuko espetxe-politika aldarazi dezake. Baina horretarako, gizarte osoaren bultzada eta babesa beharrezkoak dira. Euskal presorik gabeko behin betiko bakerantz urrats erabakigarria emateko garaia da. Orain, presoak!


Pirritx Porrotx eta Marimototsen "Bizi Dantza" ikuskizuna Amurrion ikusgai datorren astean - Amurrio - Aiaraldea.eus\nJulen Solaun Martinez 2019-12-06 07:40\nHiru pailazoak Amurrion egongo dira datorren astean. / Aiaraldea.eus\nPirritx, Porrotx eta Marimotsek Bizi Dantza ikuskizuna eramango dute abenduaren 13an, ostirala, Amurrioko Bañueta kiroldegira. Emanaldia 18:00etan izango da eta hiru euroko sarrera ordaindu beharko dute hara hurbilduko direnek. Tiketak abenduaren 9an jarriko dira salgai Kultura Etxean.\nXabier Zabala eta Leire Bilbaok osatu dute ikuskizunaren soinu banda. "Lurra sortu zen unetik bertatik, jirabiraka dantzari hasi zen bere buruaren eta eguzkiaren inguruan. Animaliak ere sortu ziren unetik bertatik, dantzari dabiltza lurraren inguruan", azaldu du Bilbaok, "zangoak luzatuz, gerria mugituz, hegoak astinduz eta ur azpian ere dantzatzen gara gu".\n70 minutu inguruko iraupena izango du emanaldiak. Ondoren, ohiturari jarraiki, oholtzatik jaitsiko dira hiru pailazoak, bertaratutako guztien artean besarkada eta musuak banatzeko.


Pello Iturria – Karrikiri\nIruñeko Euskaraldiako hamaikakoko bat\nIruñeko Estafeta kaleko farmazian ematen du ordu gehien Pellok, ahal duelarik, euskaraz.\nZein harreman duzu gaur egun zure egunerokotasunean euskararekin?\nOso harreman ona eta bizia. Etxean euskaraz mintzatzen gara, baita kalean lagun euskaldunekin ere, eta farmazian egunero euskaraz hitz egiten dut. Izan ere, paziente eta lagun euskaldunak egunero etortzen zaizkigu farmaziara. Lagun horiekin, noski, euskaraz hitz egiten dut.\nIruñeko Estafeta kaleko farmaziaren titularra izanik, sentitu al duzu aldaketarik urteotan euskararen egoerari dagokionez Iruñean?\nEstafeta kaleko farmazian lanean ari naiz 1979tik. Euskararen egoerari dagokionez, urte hauetan guztietan, aldaketa izugarria izan da. Aldaketa onerako. Euskararen aurrera egitea sekulakoa izan da. Pentsaezina.\nEuskaraldia datorkigu aurten lehen aldiz Euskal Herritar guztioi. Zu, gainera, Iruñeko hamaikakoko kide zara. Zein izanen da zure erronka aurtengo Euskaraldian?\nNi ahobizi izanen naiz. Kalean eta farmazian, lagun euskaldunekin euskaraz hitz egingo dut, baita belarriprest direnekin ere. Ezezagunei lehen hitza, euskaraz egingo diet.\nEuskaraldia, ahobizi eta belarriprest ekimena aukera bikaina da gure hizkuntza ohiturak aldatzeko eta munduko gizon-emakume guztien ondarea eta altxorra den euskarari sostengu emateko.\nLehenengo hitza… beti egiten duzu euskaraz?\nLagun euskaldun eta euskaltzaleekin nire lehenengo hitza euskaraz izaten da, jakina! Ezagutzen ez dudan norbanako bati, ba, denetarik. Dena dela, askotan, kalean, lanean, gizabanako ezezagunei, konturatu gabe, lehen hitza euskaraz egiten diet, euskaraz pentsatzen aritzen naiz eta! Ezagutzen ditudan lagun erdaldunekin berdin gertatzen zait.\nBestalde, euskara dela eta, gauza politak gertatzen zaizkit. Hau da, ezagutzen nauten lagun erdaldun askok haien nirekiko lehen hitza, euskaraz izaten da: Egun on, Pello!; Kaixo, Pello! Gero, erdaraz jarraitzen dute.\nAzaroaren 23tik abenduaren 3ra izanen da aurten Euskaraldia. Eta zuk, abenduaren 4rako, zer asmo?\nEuskara ikasten, euskaraz bizitzen eta euskarari eusten jarraituko dut.\n2018-11-14 2019-11-16 | karrikiri\n← AZAROAN ZER?\nAzaroaren 18an, IZARO →\nAmaitu: Osteguna apirilak 2 - 21:00\nAmaitu: Ostirala apirilak 3 - 19:00\nAmaitu: Ostirala apirilak 3 - 21:00\nNon: Indara Areroa\nAmaitu: Astelehena apirilak 6 - 18:00\nAmaitu: Osteguna apirilak 9 - 21:00\nAmaitu: Ostirala apirilak 10 - 19:00\nAmaitu: Astelehena apirilak 13 - 18:00\nAmaitu: Osteguna apirilak 16 - 21:00\nAmaitu: Ostirala apirilak 17 - 19:00\nAmaitu: Astelehena apirilak 20 - 18:00\nAmaitu: Osteguna apirilak 23 - 21:00\nAmaitu: Ostirala apirilak 24 - 19:00\nAmaitu: Astelehena apirilak 27 - 18:00\nAmaitu: Osteguna apirilak 30 - 21:00